title: Peter Medak

text: Medak on ollut vuodesta 1988 naimisissa Julia Migenesin kanssa.


title: Kim Stanley Robinson

text: Kim Stanley Robinson (s. 23. maaliskuuta 1952 Waukegan, Illinois) on yhdysvaltalainen tieteiskirjailija. Hänet tunnetaan parhaiten Mars-trilogiasta, jonka kolme romaania ilmestyivät vuosina 1992, 1993 ja 1996.


title: Kim Stanley Robinson

text: Robinson opiskeli kirjallisuutta ja englannin kieltä Kaliforniassa ja Bostonissa. Hän meni vuonna 1982 naimisiin Lisa Howland Nowellin kanssa. Parilla on kaksi poikaa.


title: Kim Stanley Robinson

text: Robinson on työllään voittanut Hugo- ja Nebula-palkinnot, kaksi kumpaakin, sekä John W. Campbellin muistopalkinnon.


title: Kim Stanley Robinson

text:
Three Californias:
Mars:
Capital Code:
Muut romaanit:Novellikirjaset:Kokoelmat:Suomennettu romaani:


title: Michael Weatherly

text: Michael Manning Weatherly Jr (s. 8. heinäkuuta 1968) on yhdysvaltalainen näyttelijä. Hänet tunnetaan varsinkin televisiorooleista sarjoissa "Dark Angel", "NCIS Rikostutkijat" sekä "Bull". Hänellä on ollut osia myös elokuvissa.


title: Michael Weatherly

text: Weatherly vanhemmat ovat Patricia ja Michael Sr ja hän syntyi New Yorkissa, mutta kasvoi Fairfieldissä, Connecticutissa. Hän valmistui Brooks Schoolista Massachusettsissa vuonna 1986.


title: Michael Weatherly

text: Weatherly oli 1990-luvulla naimisissa näyttelijä Amelia Heinlen kanssa. Ennen avioeroaan pari sai yhden pojan. Nykyään Weatherly on naimisissa Bojana Jankovic’n kanssa, ja heillä on tytär.


title: Amelia Heinle

text: Amelia Heinle (s. 17. maaliskuuta 1973) on yhdysvaltalainen näyttelijä.


title: Amelia Heinle

text: Heinlellä on ollut lukuisia televisiorooleja mm. sarjoissa "Loving", "The City" ja "All My Children". Maaliskuussa 2005 hän korvasi Heather Tomin Victoria Newmanin roolissa sarjassa "Tunteita ja tuoksuja".


title: Amelia Heinle

text: Heinle on ollut kahdesti naimisissa. Ensimmäinen avioliitto Michael Weatherlyn kanssa 1990-luvulla jäi lyhytikäiseksi. Heinlella ja Weatherlyllä on vuonna 1996 syntynyt poika, August Manning. Vuonna 2007 Heinle meni uusiin naimisiin Thad Luckinbillin kanssa, jonka kanssa hän sai marraskuussa 2007 Thaddeus Rowe-nimisen poikalapsen.


title: Thad Luckinbill

text: Thad Luckinbill (s. 24. huhtikuuta 1975) on yhdysvaltalainen näyttelijä.


title: Thad Luckinbill

text: Luckinbill tunnetaan parhaiten televisiosarjasta "Tunteita ja tuoksuja", jossa hän on esittänyt marraskuusta 1999 J. T. Hellstromia. Hänellä on ollut rooleja myös elokuvissa, kuten "Just Married" (2003) ja "Sleepover" (2004).


title: Thad Luckinbill

text: Thad Luckinbill meni maaliskuussa 2007 naimisiin näyttelijä Amelia Heinlen kanssa. Heillä on marraskuussa 2007 syntynyt poikalapsi.


title: Jeanne Cooper

text: Wilma Jeanne Cooper (25. lokakuuta 1928 – 8. toukokuuta 2013) oli yhdysvaltalainen näyttelijä. Hän esitti Katherine Chancelloria televisiosarjassa "Tunteita ja tuoksuja" lähes 40 vuoden ajan, vuodesta 1973.


title: Jeanne Cooper

text: Cooper esiintyi "Tunteissa ja tuoksuissa" viimeistä kertaa 3.5.2013.


title: Jeanne Cooper

text: Kaliforniassa syntynyt cherokeetaustainen Cooper oli useasti ehdolla Emmy-palkinnon saajaksi, ja hänelle myönnettiinkin Emmy elämäntyöstä vuonna 2004.


title: Jeanne Cooper

text: Cooperilla on ollut elokuusta 1993 tähti Hollywood Walk of Famella. Hän oli 23 vuoden ajan naimisissa Harry Bernsenin kanssa.


title: Jalla! Jalla!

text: Jalla! Jalla! on Josef Faresin Ruotsissa ohjaama elokuva vuodelta 2000.


title: Jalla! Jalla!

text: Roro (Fares Fares) ja Måns (Torkel Petersson) ovat parhaat kaverukset, jotka työskentelevät puistotyöntekijöinä ja saavat tehtäväkseen kaikenlaisia ikäviä hommia. Heidän tehtäviinsä kuuluu esimerkiksi putsata ankkalammet sekä kerätä koirankakkoja. Roron ruotsalainen tyttöystävä Lisa (Tuva Novotny) tahtoo esittäytyä Roron perheelle, mutta Roro ei halua viedä häntä näytille libanonilaisen perheensä perinteistä johtuen. Kun Roro päättää viimein esitellä Lisan perheelleen, hän saa huomata kotinsa olevan täynnä sukulaisia, jotka aikovat naittaa hänet libanonilaiselle Yasmin-nimiselle tytölle (Laleh Pourkarim).


title: Leon Uris

text: Leon Marcus Uris (3. elokuuta 1924 – 21. kesäkuuta 2003) oli yhdysvaltalainen kirjailija, jonka tunnetuimmat teokset ovat "Exodus" (1958) ja "Kolmiyhteys" ("Trinity", 1976).


title: Leon Uris

text: "Exodus" kertoo Israelin valtion perustamisesta ja se on saanut nimensä vuonna 1947 keskitysleireiltä pelastuneita juutalaisia lapsia kuljettaneen laivan mukaan. "Kolmiyhteys" kertoo irlantilaisen suvun tarinaa useiden sukupolvien ajan 1840-luvun nälkävuosista vuoden 1916 kapinaan asti.


title: Leon Uris

text: Uris syntyi puolanjuutalaisten siirtolaisten perheeseen Baltimoressa, Yhdysvalloissa. Hänen isänsä Wolf William Uris oli viettänyt 1910-luvulla vuoden Palestiinassa matkallaan Puolasta Yhdysvaltoihin, mikä vaikutti hänen myöhempään uraansa.


title: Leon Uris

text: Leon Uris värväytyi armeijaan pari viikkoa Pearl Harborin iskun jälkeen ja palveli Uudessa-Seelannissa. Ensimmäisessä teoksessaan "Taisteluhuuto" hän kertoi kokemuksissaan merijalkaväessä. Toista kirjaansa "Exodusta" varten hän teki kaksi vuotta tutkimustyötä Israelissa.


title: Umbrella (kappale)

text: Umbrella on ensimmäinen single Rihannan kolmannelta studioalbumilta, "Good Girl Gone Bad". Myös Jay-Z vierailee kappaleella. Kappaleessa yhdistyy pop, R&B ja new wave. ”Umbrella” voitti MTV Video Music Awardsissa vuonna 2007 palkinnot "Vuoden single" ja "Vuoden video". Kappaletta tarjottiin myös muun muassa Britney Spearsin levytettäväksi. ”Umbrellasta” nousi hetkessä hitti ja Britanniassa sitä on sanottu listasijoituksien perusteella koko vuosikymmenen suosituimmaksi singleksi. Kappaleesta on tehty lukuisia covereita. Suomeksi "umbrella" tarkoittaa sateenvarjoa.


title: Umbrella (kappale)

text: Yhdysvalloissa single myi yli neljä miljoonaa kappaletta. Suomessa se myi yli kymmenentuhatta kappaletta ja sai platinalevyn vuonna 2008.


title: Manasin kansallispuisto

text: Manasin kansallispuisto on etenkin tiikerin ja norsun suojeluun keskittynyt kansallispuisto ja UNESCOn maailmanperintökohde Assamin osavaltiossa, Koillis-Intiassa Bhutanin rajalla. Siellä elää harvinaisia endeemisiä eläinlajeja: kääpiösika , "Kachuga sylhetensis" -kilpikonna, kultalanguri ("Trachypithecus geei") ja vuohikaniini ("Caprolagus hispidus"). Siellä eli aiemmin sarvikuonoja, joiden arveltiin kuolleen sukupuuttoon, mutta vuonna 2007 sinne on siirretty sarvikuonoja muualta.


title: Manasin kansallispuisto

text: Puisto sijaitsee Manas-joen varrella Himalajan juurella 176 kilometriä Guwahatin kaupungista. Lähin lentokenttä on Borjhar.


title: Rakastamme vain toisiamme

text: 20 suosikkia – Rakastamme vain toisiamme on vuonna 1997 julkaistu Markku Aron kokoelmalevy.


title: Tänään huipulla

text: 20 suosikkia – Tänään huipulla on vuonna 2000 julkaistu Ami Aspelundin kokoelmalevy.


title: Lauralle (20 suosikkia -sarjan albumi)

text: 20 suosikkia – Lauralle on Kauko Röyhkän 8. kokoelmalevy, ja Röyhkältä ensimmäinen "20 suosikkia" -kokoelmalevysarjassa. Se julkaistiin vuonna 1998.


title: Lauralle (20 suosikkia -sarjan albumi)

text: Kokoelma koostuu Euros-yhtiölle vuosina 1982–1990 tehdyistä äänitteistä.


title: Viiltosara

text: Viiltosara ("Carex acuta") on suurikokoinen sarojen sukuun kuuluva kasvilaji. Viiltosara voi joskus risteytyä vesisaran ("Carex aquatilis") tai jokapaikansaran ("Carex nigra") kanssa.


title: Viiltosara

text: Viiltosara kasvaa 30–120 senttimetriä korkeaksi, ja se on kasvutavaltaan pysty sekä löyhästi mätästävä. Viiltosaran varsi on täyteinen sekä poikkileikkaukseltaan kolmiomainen. Lehdet ovat vihreitä ja reunoilta alaspäin kääntyneitä. Kukinnossa hede- ja emitähkät ovat erilliset ja väriltään yleensä tummat, lähestulkoon mustat. Kukinnan aikana kuitenkin tummien tähkäsuomujen väleistä tulee näkyviin emitähkissä vaaleat emien vartalot ja luotit ja hedetähkissä punertavat tai ruskehtavat ponnet. Tähkät ovat pystyjä tai hieman nuokkuvia ja hedetähkiä on 2–4 kappaletta ja emitähkiä 2–6 kappaletta. Viiltosara ja vesisara ovat melko samannäköisiä, mutta niiden lehtien poikkileikkaus on erilainen.


title: Viiltosara

text: Viiltosara kasvaa järvien ja jokien rannoilla, tulvaniityillä sekä toisinaan myös soilla. Sitä tavataan lähes koko Euroopassa pohjoisimpia ja eteläisimpiä reunoja lukuun ottamatta. Suomessa viiltosara on kohtalaisen yleinen hieman napapiirin pohjoispuolelle asti, ja aivan pohjoisimmassa Lapissa viiltosaraa ei tavata.


title: Ernst Gehrcke

text: Ernst Johann Gehrcke (1. heinäkuuta 1878 Berliini – 25. tammikuuta 1960 lähellä Berliiniä) oli saksalainen fyysikko. Hänet tunnetaan erityisesti suhteellisuusteorian vastustajana sekä valon diffraktioon käytettävän Lummer-Gehrcke -lautasen kehitämisestä.


title: Ernst Gehrcke

text: Gehrcke työskenteli saksalaisessa tutkimuskeskuksessa Physikalisch-Technische Reichsanstaltissa vuosina 1901–1946. Hän julkaisi muutamia töitä, muun muassa "Massensuggestion der Relativitätstheorie" sekä "Handbuch der physikalischen Optik". Toisen maailmansodan jälkeen Gehrcke työskenteli Jenan yliopistossa.


title: Daa-da daa-da (albumi)

text: Daa-da daa-da on vuonna 1998 julkaistu "20 suosikkia" -sarjaan kuuluva Sammy Babitzinin kokoelmalevy.


title: Talo meren rannalla (20 suosikkia -sarjan albumi)

text: 20 suosikkia – Talo meren rannalla on Kauko Röyhkän 11. kokoelmalevy. Se julkaistiin vuonna 2002. Levy on Röyhkältä toinen ja viimeinen osa "20 suosikkia" -kokoelmalevysarjassa.


text: Kokoelma koostuu Euros-yhtiölle vuosina 1982–1990 tehdyistä äänitteistä, kuten sitä edeltänyt "20 suosikkia – Lauralle" -kokoelmakin (1998).


title: James Whitmore

text: James Allen Whitmore (1. lokakuuta 1921 White Plains, New York – 6. helmikuuta 2009 Malibu, Kalifornia) oli yhdysvaltalainen näyttelijä. Hän oli ehdolla parhaan miessivuosan Oscar-palkinnon saajaksi roolistaan elokuvassa "Taistelutanner" (1949). Toisen ehdokkuutensa hän sai miespääosan esittäjän kategoriassa vuonna 1976.


title: James Whitmore

text: Valmistuttuaan Amherst High Schoolista Whitmore aloitti opinnot Yalen yliopistossa ja palveli merijalkaväessä toisessa maailmansodassa.


title: James Whitmore

text: Whitmoren myöhempien elokuvien joukossa ovat "Asfalttiviidakko" (1950), "Hyökkäys merellä" (1958), "Apinoiden planetta" (1968), "Seitsemän rohkeaa ratsastaa jälleen" (1969) ja "Käärmeenmuna" (1977). Marraskuussa 2008 Whitmorella todettiin keuhkosyöpä, johon hän kuoli helmikuussa 2009.


title: James Whitmore

text: Whitmorella on tähti Hollywood Walk of Famella, ja hänelle myönnettiin vuonna 2000 Emmy-palkinto. Tasan puoli vuosisataa aiemmin hän oli voittanut Golden Globen. Näyttelijä James Whitmore nuorempi on hänen poikansa.


title: Bossanova 80–82

text: Bossanova 80 – 82 on suomalaisen muusikon Kauko Röyhkän ensimmäinen kokoelmalevy. Se julkaistiin vuonna 1985.


title: Bossanova 80–82

text: Sävellykset ja sanoitukset Kauko Röyhkä, paitsi A2-säv. Ilkka Laru ja Kauko Röyhkä.


title: Paikka auringossa (20 suosikkia)

text: 20 suosikkia – Paikka auringossa on suomalaislaulaja Bablon ensimmäinen kokoelmalevy. Se julkaistiin vuonna 1997.


title: Valley of Flowersin kansallispuisto

text: Valley of Flowersin kansallispuisto on kansallispuisto Intian Uttarakhandin osavaltiossa. Se sijaitsee Nanda Devi -vuoren ympärillä. Se muodostaa yhdessä Nanda Devin kansallispuiston kanssa UNESCOn maailmanperintökohteen. Puistot ovat myös osa Nanda Devin biosfäärialuetta.


title: Valley of Flowersin kansallispuisto

text:
Puisto tunnetaan upeista kukkaniityistään, joilla kasvaa harvinaisia vuoriston kasvilajeja.
Puistossa tavataan harvinaisia nisäkkäitä kuten lumileopardi, sepelkarhu ja puolilammas. Siellä elää myös seitsemän tälle alueelle endeemistä lintulajia.


title: Helli mua hiljaa

text: Helli mua hiljaa on vuonna 1995 julkaistu "20 suosikkia" -sarjaan kuuluva Beritin kokoelmalevy.


title: Philippe Jaccottet

text: Philippe Jaccottet (s. 30. kesäkuuta 1925) on sveitsiläinen, ranskaksi kirjoittava runoilija ja kielenkääntäjä. Hän syntyi Moudonissa, opiskeli Lausannessa ja asettui vuonna 1953 Grignaniin.


title: Philippe Jaccottet

text: Jaccottetille on myönnetty muun muassa Gottfried Kellerin palkinto vuonna 1981.


title: Tyne Daly

text: Ellen Tyne Daly (s. 21. helmikuuta 1946) on yhdysvaltalainen näyttelijä. Hänen isänsä oli James Daly.


title: Tyne Daly

text: Daly syntyi Wisconsinissa ja oli vuosina 1966–1990 naimisissa näyttelijä-ohjaaja Georg Stanford Brownin kanssa. Pari sai yhdessä kolme tytärtä, mutta erosi.


title: Tyne Daly

text: Daly muistetaan varsinkin televisiosarjasta "Cagney and Lacey", jossa hänellä oli keskeinen rooli 1980-luvulla. Hän on kuitenkin esiintynyt myös elokuvissa, joista yksi on "Murskaaja" (1976). Hän on voittanut kuusi Emmy-palkintoa, yhden Tony-palkinnon ja tähden Hollywood Walk of Famella. Daly on esittäny TV-sarjassa "Amyn lailla" Maxine Gray:ta ja Greyn Anatomiassa Derek Shepherdin äitiä.


title: The Simpsons Game

text: The Simpsons Game on Electronic Artsin kehittämä ja julkaisema peli, joka perustuu suosittuun Simpsonit-animaatiosarjaan. Suomessa peli tunnetaan nimellä The Simpsons Videopeli ja on tekstitetty suomeksi joillekin konsoleille.


title: The Simpsons Game

text: Peli on saatavilla seuraaville pelikonsoleille: PlayStation 3, Xbox 360, Wii, PlayStation Portable, Nintendo DS ja PlayStation 2. Pelissä parodioidaan monia tunnettuja tietokone- ja videopelejä, kuten Medal of Honoria, Everquestia, Grand Theft Autoa ja japanilaisia videopelejä (mm. Pokémon, We Love Katamari, Super Mario, Okami, Final Fantasy, Sonic, Donkey Kong ja The Legend of Zelda).


title: The Simpsons Game

text: Bart menee videopelikauppaan ja ostaa sieltä uuden "Grand Theft Takku" -pelin, mutta Marge huomaa hänet kun hän tulee ulos kaupasta, ja takavarikoi pelin. Bartin murjottaessa hänen eteensä putoaa taivaasta videopeliopas. Oppaasta Bart saa selville, että hän ja hänen perheensä muutkin jäsenet ovat videopelihahmoja, ja heillä kaikilla on supervoimia. Myöhemmin Bart käyttää Bartman-voimiaan estääkseen Jimbon, Kearneyn ja Dolphin varkauden Springfieldin luonnonhistoriallisessa museossa, Homer käyttää voimiaan muuttua isoksi läskipalloksi voittaakseen syöntikilpailun, Lisa käyttää meditointivoimiaan estääkseen herra Burnsin metsänhakkuuprojektin ja Marge käyttää voimiaan saada väkijoukot toimimaan hänen tahtonsa mukaan estääkseen "Grand Theft Takku" -pelin julkaisun Springfieldissä, vaikka Lisa huomauttaakin hänen käyttäneen väkivaltaa väkivaltaisen pelin kieltämiseen.


title: The Simpsons Game

text: Lounaalla Simpsonit alkavat kiistellä siitä, mihin heidän pitäisi uusia voimiaan käyttää. Samaan aikaan avaruusoliot Kang ja Kodos aloittavat valloitushyökkäyksen maahan. Simpsonit eivät pärjää alieneille, ja Bart ja Lisa hakevat professori Frinkiltä huijausoppaan perheen voimien parantamiseksi ja uusien saamiseksi. Niiden avulla Bart ja Lisa lyövät merikapteeni McCallisterin kanssa joukon ajatusohjattuja delfiinejä, jotka hyökkäävät kaupungin akvaarioon, ja Bart ja Homer pysäyttävät valtavan eloon heränneen Laardi-Lassi-donitsipatsaan. Lisäksi Bart ja Homer pelastavat Cletuksen alienien aluksesta.


title: The Simpsons Game

text: Selvittääkseen totuuden tapahtumista Simpsonit kääntyvät internetin puoleen voidakseen saada enemmän selville voimistaan, mutta Homer kaataa vahingossa olutta näppäimistölle, ja Simpsonit joutuvat imaistuiksi pelimoottorin sisään. Siellä he tapaavat Will Wrightin, joka on tuhoamassa tarpeettomiksi käyviä vanhojen videopelien 8-bittisiä Simpsoneita. Perhe pelastaa peliesi-isänsä tuholta, ja päättää lähteä pelien luojan luo ja vakuuttaa hänet olemaan tuhoamatta niitä. Päästäkseen luojan kartanoon Simpsonien on saatava neljä avainkorttia neljästä eri pelistä. Ensin Homer ja Marge päihittävät lohikäärmeen "NeverQuest" -pelissä. Seuraavaksi Bart ja Homer estävät herra Burnsia varastamasta arvokkaita ranskalaismaalauksia toisen maailmansodan aikana "Medal of Homer" -pelissä. Marge ja Lisa poistavat "Grand Theft Takku" -pelistä kaiken väkivaltaisen materiaalin ja korvaavat sen perheystävällisemmällä materiaalilla. Lopuksi Lisa ja Homer matkaavat muinaiseen Japaniin ja päihittävät ilkeän herra Lian (Milhousen) "Jättihubahippa" -pelissä.


title: The Simpsons Game

text: Kun kaikki avainkortit on kerätty, Bart ja Homer menevät kartanoon, jossa he tapaavat Matt Groeningin, joka lähettää Futurama-hahmot Benderin ja tohtori Zoidbergin heidän kimppuunsa. Perhe kuitenkin voittaa ne. Groening myöntää luovansa uusia pelejä vain rahan takia, ja tuhoaa sitten pelimoottorin. Simpsonit ja muutamat muut pelihahmot pakenevat Springfieldiin, joka on yhä alienien hyökkäyksen kohteena. Lisa käyttää voimiaan rakentaakseen tornin Taivaaseen, jossa he aikovat pyytää Jumalalta neuvoa. Simpsonit voittavat Jumalan Dance Dance Revolution -pelissä, minkä jälkeen tämä paljastaa pudottaneensa videopelioppaan vahingossa, sallien siten perheen löytää supervoimansa. Tajuten väärän käyttäytymisensä Jumala lupaa palauttaa Springfieldin ennalleen ja ettei uusia Simpsonit-videopelejä julkaistaisi jotteivät vanhat hahmot kävisi turhiksi. Lopuksi paljastuu, että koko peli onkin ollut vain Ralphin pelaamaa videopeliä, ja lisäksi Ralph tajuaa jonkun pelaavan peliä ruudun takana.


title: The Simpsons Game

text: Pelaaja voi ohjata kaikkia Simpsonien perheen viidestä jäsenestä. Joka tasolla on pelattavissa kaksi hahmoa, paitsi ensimmäisellä koulutustasolla "Suklaan valtakunta", jossa vain Homeria voi pelata. Pelissä on kuusitoista jaksoiksi nimettyä tasoa, ja jokainen vaatii tiettyjä voimia. Esimerkiksi neljännen jakson läpäisyyn tarvitaan Lisan "Buddhan käden" voimia siirtämään isoja esineitä ja Bartin ritsaa sammuttamaan koneita. Joka jaksossa on omat vihollisensa, paitsi viimeisessä jaksossa, jossa kohdataan vanhoja vihollisia edellisistä jaksoista uudelleen väritettyinä.


title: The Simpsons Game

text: Jotkin erikoishaasteet aukeavat, kun jakso on selvitetty. Tähän kuuluvat mm. kaikkien hahmolle kuuluvien kerättävien esineiden löytäminen, ja joissakin konsoleissa myös jakson juonen läpäiseminen mahdollisimman nopeasti aikahaasteessa.


title: The Simpsons Game

text: Pelissä hahmot kuvataan ylhäältä päin, ja näkyvillä ovat kummankin tasolla pelattavan hahmon osumapistemittarit, sekä hyökkäys- ja erikoishyökkäysmittarit parhaillaan pelattavalle hahmolle. Peli voi moninpelissä jakaa ruudun ja näyttää molemmat tasolla pelattavat hahmot, sallien kummankin pelaajan ohjata toista niistä.


title: The Simpsons Game

text: Nintendo DS-versiosta löytyy joitakin ominaisuuksia, joita ei muissa versioissa ole. Näihin lukeutuvat esimerkiksi pelattaessa avautuvat minipelit, jotka perustuvat usein peliautomaattipeleihin, kuten Froggeriin ja Space Invadersiin, joista jälkimmäinen esittelee Simpsonien Kauhujen talo-jaksoista tutut avaruusoliot, Kangin ja Kodosin. Myös virtuaalilemmikkipeli, jossa pelaaja ruokkii ja viihdyttää Homeria ja pelastaa hänet sellaisilta vaaroilta kuin sydänkohtaus ja tukehtuminen, on saatavilla.


title: The Simpsons Game

text: Homer on ensimmäinen pelattava hahmo, jota pelataan ensi kerran ensimmäisellä tasolla "Suklaan valtakunta". Hänen kykyihinsä kuuluvat kyky muuttua "Homer-palloksi", jonka muodossa hän voi pyöriä ja iskeä kohteita; muuttua "karkki-Homeriksi" syömällä Milon Venus-hedelmäkarkin ja ampua karkkikranaatteja; syödä chiliä ja muuttua "mielenvikaiseksi pippuri-Homeriksi", joka voi syöstä tulipommeja ja laavaa; ja muuttua ilmapalloksi imemällä heliumia. Homerin erikoisase on viholliset lamauttava jättiröyhtäisy. Bart esitellään ensi kertaa pelin toisella tasolla "Bartman Begins". Hänen kykynsä on muuttua supersankari Bartmaniksi, sallien hänen käyttää köysiratoja, kiivetä tiettyjä seiniä, liitää isoja etäisyyksiä ja tehdä joitakin muitakin akrobaattisia liikkeitä. Hänen erikoisvoimansa on lähettää parvi lepakoita viitastaan vastustajiaan päin. Hän voi myös käyttää ritsaansa vastustajien iskemiseen ja kaukaisiin kohteisiin osumiseen.


title: The Simpsons Game

text: Lisa esitellään neljännellä tasolla "Lisa puunhalaajahippinä". Hänen pääasiallinen hyökkäystyylinsä on potkiminen, mutta hän voi myös tietyistä meditointipisteistä käsin käyttää voimaansa, "Buddhan kättä". Hän voi käyttää tätä voimaa näpäyttämään, mäiskimään, jäädyttämään tai iskemään vihollisia salamoilla, kuten myös siirtelemään tiettyjä esineitä. Lisan erikoisvoima on saksofonin soitto, jolla hän voi hyökätä ja lamauttaa vihollisia. Myöhemmillä tasoilla hän voi myös käyttää soitintaan kääntääkseen viholliset toisiaan vastaan. Marge on pelin vähiten pelattava hahmo. Hänet esitellään tasolla viisi "Rähinäremmi", ja hänen voimansa on saada väkijoukot tottelemaan hänen käskyjään. Hän voi käskyttää väkijoukkoja esteiden poistamiseen, vihollisia vastaan hyökkäämiseen sekä kohteiden rakentamiseen tai korjaamiseen. Maggie toimii Margen jatkeena, ja on pelattavissa ilmastointikanavissa ja muissa pienissä tiloissa.


title: Valentina Vezzali

text: Valentina Vezzali (s. 14. helmikuuta 1974 Jesi) on italialainen florettimiekkailija. Vezzali on urallaan voittanut kuusi olympiakultaa, yhden hopean ja kaksi pronssia sekä yhteensä kuusi henkilökohtaista maailmanmestaruutta. Näillä ansioilla häntä voidaan pitää kaikkien aikojen menestyneimpänä naismiekkailijana, ja hän on ollut lajin ehdoton valtias 1990-luvun lopulta 2010-luvun alkupuolelle. Vezzali on naimisissa ammattilaisjalkapalloilija Domenico Giuglianon kanssa ja on yhden lapsen äiti.


title: Goon (yhtye)

text: Goon on Kotkassa vuonna 2001 perustettu ska-yhtye.


title: Goon (yhtye)

text: Orkesteri julkaisi vuosina 2001-2006 viisi omakustannealbumia, ennen kuin se sai levytyssopimuksen Break A Leg Entertainmentin kanssa. Goon on julkaissut neljä pitkäsoittoa eri levy-yhtiöille ja ollut mukana useilla kokoelmilla.


title: Goon (yhtye)

text: Yhtye on konsertoinut laajasti ympäri Suomea, sekä Venäjällä, Virossa, Latviassa ja Liettuassa. Goon laulaa suomeksi ja sen musiikkia voisi luonnehtia moderniksi ska-rockiksi, johon yhdistyy vaikutteita niin reggaesta, punkista, kuin suomirockistakin.


title: Goon (yhtye)

text: Vuonna 2011 bändistä julkaistiin 10-vuotisdokumenttielokuva "Liekki - dokkari bändistä nimeltä Goon". Jussi Rautaniemen ohjaama 43-minuuttinen dokumentti seuraa yhtyeen uraa alusta vuoteen 2011 ja se julkaistiin omakustannekokoelmalla "Kymmenen vuotta jotaa omituista rytmimusiikkii" yhdessä kokoelmalevyn, musiikkivideoiden ja livetaltioinnin kanssa. Dokumenttielokuvaa on esitetty mm. Joensuun Rokumentti-elokuvafestivaaleilla marraskuussa 2011.


title: Goon (yhtye)

text: Bändi on ollut toistaiseksi määrittelemättömän mittaisella tauolla vuodesta 2015 eteenpäin.


title: Kultalanguri

text: Kultalanguri ("Trachypithecus geei") on oranssinsävyinen häntäapina, jota tavataan vain pienellä alueella Himalajan juurella, etenkin Manasin kansallispuistossa Intian Assamissa. Sen asuinalue on pienentynyt yli 30% viimeisten 10 vuoden aikana. Se on yksi Aasian uhanalaisimmista apinalajeista. Kultalangurit ovat kasvinsyöjiä, jotka syövät meheviä lehtiä, hedelmiä ja siemeniä. Ne elävät 2-12 yksilön laumoina metsissä ja ovat vilkkaimmillaan aamuisin ja iltaisin.


title: Limingan jäähalli

text: Limingan jäähalli on Pohjois-Pohjanmaalla Limingan kunnan keskustassa sijaitseva jäähalli, jota ylläpitää voittoa tavoittelematon, vuonna 1991 perustettu Limingan Jäähalli Oy. Jäähalli otettiin käyttöön 17. syyskuuta 2007. Uusi rakennus korvasi vanhan, vuosina 1991–1992 rakennetun kuplahallin, joka tuhoutui 17.–18. heinäkuuta 2005 voimakkaan trombin aikana.


title: Limingan jäähalli

text: Jäähallin rakennuskustannukset olivat noin 1,38 miljoonaa euroa, josta opetusministeriön valtiontukea 500 000 euroa. Limingan kunta avusti hallin rakentamista 300 000 eurolla, ja loput 600 000 euroa rahoitettiin lainalla.


title: Limingan jäähalli

text: Jäähallissa on täysmittainen jääkiekkokaukalo, pukeutumistilat sekä 500 hengen katsomo. Rakennukseen sijoitetaan lisäksi voimailusali, kahvio ja toimistotilat.


title: Olivia Williams

text: Olivia Haigh Williams (s. 26. heinäkuuta 1968, Camden Town, Lontoo) on brittiläinen näyttelijä. Hän on luonut huomattavan uran niin teatterissa kuin elokuvissa ja televisiossakin; eräs esiintymisistä tapahtui "Kuudennessa aistissa" vuonna 1999. Hän esiintyi vuosina 2009–2010 tuotetussa scifisarjassa "Dollhouse".


title: Olivia Williams

text: Williams meni naimisiin 2. marraskuuta 2003 Rhashan Stonen kanssa. Heillä on kaksi lasta, Esme (s. 2004) ja Roxana (s. 2007).


title: Bobby Julich

text: Robert "Bobby" Julich (s. 18. marraskuuta 1971) on yhdysvaltalainen maantiepyöräilijä. Hän sijoittui kolmanneksi Ranskan ympäriajossa vuonna 1998. Ateenan olympialaisissa 2004 hän voitti alun perin pronssia aika-ajossa, mutta nousi myöhemmin hopeamitalistiksi kun alkuperäinen voittaja Tyler Hamilton hylättiin. Hän päätti ammattilaisuransa kauden 2008 jälkeen.


title: Bobby Julich

text: Julich voitti vuonna 2005 ensimmäisenä yhdysvaltalaisena Pariisi–Nizza-ajon.


title: Arokorppi

text: Arokorppi ("Corvus ruficollis"), myös pronssikorpiksi kutsuttu, on korppia muistuttava varislintu.


title: Arokorppi

text: Linnun pituus on noin 50 cm ja paino 500-830 g. Korppia 10 % pienempi arokorppi on musta kuten korppi mutta ruumiinrakenteeltaan enemmän varismainen. Nokka ei ole niin jykevä kuin korpilla, pyrstö on lyhyempi sekä siivet ja keltaiset koivet ovat pidemmät kuin korpilla. Niskassa näkyy oikeassa valaistuksessa pronssinruskea värisävy. Sukupuolet ovat samanvärisiä, koiras on hiukan kookkaampi. Nuori lintu muistuttaa vanhaa höyhenpuvultaan. Äänet ovat varismaisia.


title: Arokorppi

text: Laaja esiintymisalue ulottuu Pohjois-Afrikan länsireunasta Koillis-Afrikkaan, Lähi-itään ja Arabian niemimaalle, Pakistaniin ja Transkaspiaan. Pesii myös Kap Verden saarilla. Lajin kanta on elinvoimainen. Sitä ei ole tavattu Suomessa. Laji on pääasiassa paikkalintu, mutta osa Keski-Aasian pohjoisimmista populaatioista muuttaa etelämmäs talven tullessa, ja nuoret yksilöt vaeltelevat syksyisin.


title: Arokorppi

text: Elää aavikoilla ja aroilla. Pohjois-Afrikassa erittäinkin "Artemisia"-tyypisillä ruoho- ja "Zizyphus"-tyyppisillä harvapuustoisilla aavikoilla, idässä taatelipalmuja ja tamariskia kasvavilla avomailla. Kap Verdellä laji asuu myös ihmisen seuralaisena.


title: Arokorppi

text: Pesä on yleensä kohtalaisen matalalla puun latvassa, 1,7-7 m korkealla. Suosittuja pesäpuita ovat akasiat, atlantinpistaasi ("Pistacia atlantica") sekä esimerkiksi "Arthrophytum"- ja "Calligonum"-lajien puut. Pesä voi olla myös pensaassa, kalliojyrkänteellä, rakennuksessa, pylväässä jne. Pesä on samantapainen risuista tehty rakennelma kuin korpin pesä, jonka puolisot rakentavat yhdessä. Käyttää usein vanhaa pesäänsä. Naaras munii 1-7 munaa, autiomaassa vain 2-3. Muna painaa keskimäärin 23,6 g. Haudonta-aika on 18-23 päivää, naaras hoitaa pääosan haudonnasta. Poikaset kuoriutuvat usein eriaikaisesti ja ne ovat lentokykyisiä noin 6 viikon ikäisinä.


title: Arokorppi

text: Kaikkiruokainen. Ruokavalioon kuuluvat niin hyönteiset, liskot, linnunmunat, -poikaset ja aikuiset, pikkunisäkkäät jäniksen kokoisiin saakka, kalat, siemenet, taatelit ja muut hedelmät ja marjat sekä raadot ja ruoantähteet.


title: Raymond Impanis

text: Raymond Impanis (19. lokakuuta 1925 – 31. joulukuuta 2010) oli belgialainen maantiepyöräilijä, jonka aktiiviura kesti 1940-luvulta 1960-luvulle. Hän voitti mm. Pariisi–Nizza-ajon vuosina 1954 ja 1960.


title: Kielletyt leikit (Carolan albumi, 1997)

text: Kielletyt leikit on vuonna 1997 julkaistu, "20 suosikkia" -sarjaan kuuluva Carolan kokoelmalevy.


title: The Best of Acoustic Jethro Tull

text: Best of Acoustic Jethro Tull on englantilaisen rockyhtye Jethro Tullin akustisia kappaleita sisältävä kokoelmalevy. Albumin julkaisi 21. maaliskuuta 2007 EMI.


title: Condebelt

text: Condebelt on paperikoneissa käytettävä paperirainan puristuskuivatusmenetelmä, jossa raina puristetaan kuumaa teräsvyötä vasten paperikoneen kuivausosassa. Menetelmän on keksinyt suomalainen paperikonevalmistaja Valmet (nyk. Metso Paper).


title: Condebelt

text: Menetelmällä on saavutettu hyviä tuloksia varsinkin rainan lujuusominaisuuksien parantamisessa sekä bulkin kasvattamisessa eli tiheyden vähentämisessä. Condebelt-menetelmä ei ole yleistynyt laajemmin, koska siihen liittyy vielä useita teknisiä ongelmia, joista merkittävin on valmiin tuotteen toispuolisuus.


title: Condebelt

text: Condebelt® on myös Metso-konsernin rekisteröimä tavaramerkki.


title: Fabio Casartelli

text: Fabio Casartelli (16. elokuuta 1970 – 18. heinäkuuta 1995) oli italialainen maantiepyöräilijä.


title: Fabio Casartelli

text: Casartelli syntyi Comossa, Lombardiassa. Hän nousi maineeseen 1990-luvun ensimmäisinä vuosina ja voitti vuonna 1992 kultamitalin Barcelonan kesäolympialaisten maantieajossa. Samana vuonna hän voitti 12 muutakin amatöörikilpailua.


title: Fabio Casartelli

text: Vuoden 1992 jälkeen Casartelli siirtyi ammattilaiseksi. Hän edusti Ariostea- ZG Mobili- ja Motorola-talleja.


title: Fabio Casartelli

text: Casartelli joutui onnettomuuteen Col de Portet d'Aspet'ssa kesken vuoden 1995 Ranskan ympäriajon. Hän sai vakavia pään alueen vammoja ja vajosi tajuttomuuteen, ja hänet todettiin kuolleeksi sairaalassa.


title: Fabio Casartelli

text: Casartelli osallistui vuonna 1995 Ranskan ympäriajoon toista kertaa. Hänet kelpuutettiin Motorola-tallin apuajajien ryhmään vain hieman ennen avausosuuden alkua. Ympäriajon viidettätoista, 206 kilometriä pitkää vuoristoetappia Saint-Gironsista Cauteretsiin oli ajettu kolmisenkymmentä kilometriä, kun ilman kypärää ajanut Casartelli kaatui ja törmäsi tien reunassa olleeseen betonilohkareeseen. Hän sai päähänsä pahoja vammoja ja menetti tajuntansa. Hänet kuljetettiin helikopterilla nopeasti Tarbesin sairaalaan. Matkalla hänen sydämensä pysähtyi kolmesti mutta hänet saatiin ensiavulla elvytettyä. Sairaalassa hän kuitenkin kuoli puolen tunnin sisällä. Samassa kolarissa olleista ajajista italialainen Dante Rezze putosi rotkoon ja hänen reisiluunsa katkesi, saksalainen Dirk Baldinger sai lonkkaluuhunsa murtumia ja italialainen Giancarlo Perrini selvisi vammoitta.


title: Fabio Casartelli

text: Casartellin kuolemaan päättyneen 15. etapin voitti ranskalainen Richard Virenque, joka sai kuulla italialaisen kuolemasta vasta palkintojenjaon jälkeen. Vatikaanivaltion sanomalehti "L'Osservatore Romano" paheksui seuraavan päivän numerossaan etapin normaaleja palkintoseremonioita ja että tulosluettelossa Casartelli kylmästi luokiteltiin keskeyttäneeksi.


title: Fabio Casartelli

text: Casartellin kuolemaa seuranneena päivänä ajettiin 237 kilometriä pitkä etappi Tarbesista Pau'hun. Lähtöpaikalla pidettiin minuutin hiljainen hetki, ja itse etappi ajettiin rauhallisella vauhdilla vailla kilpailutarkoitusta. Motorola-tallin kuusi jäljellä ollutta ajajaa olivat päättäneet jatkaa kilpailua keskusteltuaan Casartellin lesken kanssa, ja heidän annettiin ylittää etapin maalilinja muiden edellä, ensimmäisenä Casartellin ystävä ja huonetoveri Andrea Peron. Motorolan joukkue sekä kuolinpäivän etapin parhaat lahjoittivat palkintorahansa Casartellin leskelle ja neljän kuukauden ikäiselle lapselle.


title: Fabio Casartelli

text: Casartelli haudattiin lähellä Comojärveä sijaitsevaan kotikyläänsä Albeseen.


title: Ota tai jätä (albumi)

text: 20 suosikkia – Ota tai jätä on vuonna 2000 julkaistu Carolan kokoelmalevy.


title: Konrad III

text: Konrad III oli Saksan kuningas vuosina 1138–1152. Konradia ei koskaan kruunattu Pyhän saksalais-roomalaisen valtakunnan keisariksi, mutta hän käytti itsestään nimitystä "roomalaisten kuningas". Konrad osallistui toiseen ristiretkeen.


title: Konrad III

text: Kuolinvuoteellaan Konrad nimesi seuraajakseen veljenpoikansa Fredrik I Barbarossan, eikä omaa poikaansa Fredrikiä. Tapahtumalla oli vain kaksi todistajaa, joista toinen oli Fredrik I Barbarossa itse.


title: Justin Fashanu

text: Justinus Soni ”Justin” Fashanu (19. helmikuuta 1961 – 2. toukokuuta 1998) oli brittiläinen jalkapalloilija.


title: Justin Fashanu

text: Fashanu oli nigerialaisen lakimiehen poika. Vanhemmat kuitenkin erosivat, ja Justin ja hänen veljensä John adoptoitiin. Fashanun ammattiura jalkapalloilijana alkoi Norwich Cityssä vuonna 1978. Hän pelasi tulevina vuosikymmeninä lukuisissa joukkueissa, kuten Torquay Unitedissa ja Manchester Cityssä.


title: Justin Fashanu

text: Ensimmäisenä kuuluisana brittijalkapalloilijana Fashanu oli avoimesti homoseksuaali vuodesta 1990. Häntä epäiltiin vuonna 1998 Yhdysvalloissa 17-vuotiaaseen kohdistuneesta seksuaalisesta hyväksikäytöstä; poliisi keskeytti tutkinnan nopeasti todisteiden puuttuessa, mutta tapauksen aiheuttama negatiivinen julkisuus ahdisti jalkapalloilijaa siinä määrin, että hän kuoli oman käden kautta vain 37-vuotiaana.


title: Justin Fashanu

text: Urheilulehti arvioi hänet 2009 kaikkien aikojen kahdeksanneksi parhaaksi homo- tai biseksuaaliseksi urheilijaksi.


title: Petljakov Pe-8

text: Petljakov Pe-8 oli neuvostoliittolainen, nelimoottorinen raskas pommikone, jota valmistettiin vuosina 1936–1944. Kone tunnettiin myös nimellä TB-7, ja se oli ainut nelimoottorinen Neuvostoliiton toisen maailmansodan aikana valmistamista pommikoneista. Konetta rakennettiin prototyypit mukaan lukien 93 kappaletta.


title: Petljakov Pe-8

text: Projektinimellä ANT-42 tunnetun koneen suunnittelu aloitettiin Tupolevin lentokonesuunnittelutoimistossa kesäkuussa 1934, pääsuunnittelijana toimi Vladimir Petljakov. Mikulin AM-34FRN -moottoreilla varustetun aseistamattoman prototyypin ensilento lennettiin 27. joulukuuta 1936, ohjaajana Mihail Gromov. Kone vaurioitui ensilennon laskuvaiheessa pahoin, johtuen prototyyppiasteella olevan moottorityypin alitehoisuudesta. Suunnittelua kuitenkin jatkettiin, ja parannetun, Mikulin AM-34 -moottoreilla varustetun toisen prototyypin ensilento lennettiin 28. kesäkuuta 1938. Toinen prototyyppi rakennettiin vastaamaan muun muassa aseistuksen ja varustelun osalta tuotantosarjan koneita. Sarjavalmistus aloitettiin vasta vuonna 1940, johtuen muun muassa moottorien toimitusvaikeuksista ja pääsuunnittelijan vankeustuomiosta. Ensimmäinen sarjakone nimellä TB-7 toimitettiin toukokuussa 1940, viimeiset vuoden 1944 aikana. Sarjatuotannon ollessa kesken, moottorityypiksi vakiintui Shvetsov ASh-82FN -moottori, joita vaihdettiin myöhemmin jo valmistuneisiinkin koneisiin. Petljakovin kuoltua lento-onnettomuudessa tammikuussa 1942 konetyyppi nimettiin Petljakov Pe-8:ksi.


title: Petljakov Pe-8

text: Konetyyppi osallistui Neuvostoliiton ensimmäiseen poliittiseksi tarkoitettuun Neuvostoliiton ensimmäiseen pommituslentoon Berliiniin 8. elokuuta 1941.


title: Hiivaoireyhtymä

text: Hiivasyndrooma on nimi useiden oireiden kokonaisuudelle, jonka syyksi väitetään iholla ja suolistossa normaalisti elävän hiivan hillitsemätöntä lisääntymistä. Lääketieteen piirissä hiivasyndrooman olemassaolo laajalti kyseenalaistetaan.


title: Hiivaoireyhtymä

text: Hiivasyndrooman hoidoksi vaihtoehtolääketiede suosittelee pääasiassa tiukkaa, vähähiilihydraattista ruokavaliota, mutta tarkoitukseen käytetään myös luontaistuotteita ja ravintolisiä. Hoidoksi esitetty ruokavalio on terveydelle suotuinen myös riippumatta mahdollisista vaikutuksista hiivasyndroomaan.


title: Mark Tewksbury

text: Mark Tewksbury (s. 7. helmikuuta 1968) on kanadalainen uimari. Hän voitti Barcelonan kesäolympialaisissa 1992 kultaa 100 metrin selkäuinnissa ja pronssia 4 × 100 metrin sekauintiviestissä. Neljä vuotta aiemmin Soulin olympialaisissa 1988 hän saavutti hopeaa sekauintiviestissä ja sijoittui viidenneksi 100 metrin selkäuinnissa.


title: Mark Tewksbury

text: Tewksbury syntyi Calgaryssä, Albertassa, ja opiskeli Calgaryn yliopistolla. Hän on ollut vuodesta 1998 lähtien avoimesti homoseksuaali.


title: Mark Tewksbury

text: Tewksbury oli vuonna 1992 uimarina Lou Marsh Trophyn saaja.


title: Robert Mulligan

text: Robert Mulligan (23. elokuuta 1925 – 20. joulukuuta 2008) oli yhdysvaltalainen elokuvaohjaaja. Hän opiskeli Fordhamin yliopistossa ja palveli toisessa maailmansodassa.


title: Robert Mulligan

text: Mulligan voitti menestyksekkään uransa aikana Emmy-palkinnon (1960) ja oli lisäksi ehdolla kaksi kertaa Golden Globen ja kerran Oscar-palkinnon saajaksi.


title: Robert Mulligan

text: Mulliganin tunnetuimpia elokuvia ovat "Kuin surmaisi satakielen" (1962) ja "Kesä 42" (1971). Hän oli näyttelijä Richard Mulliganin veli.


title: RMS Atlantic

text: RMS Atlantic oli White Star Line -laivayhtiön omistama linjalaiva, joka liikennöi Atlantin yli Yhdistyneen kuningaskunnan ja New Yorkin välillä. "Atlantic" teki neitsytmatkansa 8. kesäkuuta 1871, mutta yhdeksännentoista matkansa aikana 1. huhtikuuta 1873 alus ajoi karille ja upposi Nova Scotian rannikolla, jolloin 562 ihmistä sai surmansa. "RMS Atlanticin" haaksirikko oli tuhoisin siviilimerionnettomuus vuoteen 1904 asti, jolloin SS Norge upposi.


title: RMS Atlantic

text: Harland and Wolffin telakka rakensi "RMS Atlanticin" vuonna 1870 White Star Linelle. Aluksessa oli yhtä potkuria pyörittäneen 600-hevosvoimaisen höyrykoneen ohella neljä mastoa purjeineen. Alus teki 8. kesäkuuta 1871 neitsytmatkansa Liverpoolista Queenstownin kautta New Yorkiin. Alus siirrettiin yhdennentoista matkan jälkeen Liverpoolissa telakalle, jolloin siihen asennettiin värinän vaimentamiseksi kolmilapaisen potkurin tilalle nelilapainen.


title: RMS Atlantic

text: "RMS Atlantic" lähti 20. maaliskuuta 1873 Liverpoolista yhdeksännelletoista matkalleen. Mukana oli 952 henkilöä, joista 835 oli matkustajia. Miehistö päätti saapua satamaan Halifaxissa Nova Scotiassa ja täydentää siellä hiilivarastojaan.


title: RMS Atlantic

text: "Atlantic" purjehti 31. maaliskuuta myrskyn mukana matkaten noin 12 solmun nopeudella (22 kilometriä tunnissa) kohti Terence Bayta, Nova Scotiassa. Alueella näkyvyys oli heikko ja merenkäynti kova. Miehistön ja matkustajien tietämättä alus oli suunnilleen 12½ mailia (20 kilometriä) Halifax Harbourin länsipuolella.


title: RMS Atlantic

text: "Atlantic" osui 1. huhtikuuta 1873 kello 2:00 vedenalaiseen kiveen ”Marrin päähän” 80 kilometrin päässä Meaghernin saaresta. Miehistö laski pelastusveneitä, mutta ne huuhtoutuivat mereen laivan alkaessa täyttyä vedellä. Lastiluettelon mukaan kaikki aluksella olleet 156 naista ja 189 lasta (mukaan lukien kaksi matkan aikana syntynyttä) menehtyivät lukuun ottamatta yhtä poikaa, nimeltään John Hanly tai Hindley. Laivan koko miehistö jäi kuitenkin henkiin. Kaikkiaan 952:sta laivalla olleesta matkustajasta ja miehistön jäsenestä 390 jäi eloon. Kanadalainen hallitustutkimus päätti onnettomuutta käsitelleen lausuntonsa sanoihin: ”kapteeni Williamsin käytös onnettomuutta edeltäneen 12 ja 14 tunnin aikana oli vakavasti ristiriidassa sen kanssa mitä olisi pitänyt miehen käytöksen olla hänen luottamusasemaansa nähden”.


title: RMS Atlantic

text: "Atlanticin" onnettomuus oli tuhoisin siviilimerenkulun onnettomuus Atlantilla vuoteen 1904 saakka, jolloin "SS Norge" upposi kesäkuun 28. päivänä.


title: RMS Atlantic

text: Nykyään "Atlantic" makaa 27 metrin syvyydessä. Useissa hylyn nosto-operaatioissa kerätyt esineet ovat näytteillä Atlantin merimuseossa Halifaxissa, Nova Scotiassa ja Interprepation Centerissä ja osa myös Atlanticin perintöpuistossa.


title: RMS Atlantic

text: Kun ruumiit löydettiin ja valmisteltiin hautausta varten, havaittiin, että yksi miehistön jäsenistä oli itse asiassa noin 25-vuotias nainen. Sanomalehtijutun mukaan toiset miehistön jäsenetkään eivät olleet tienneet hänen sukupuoltaan.


title: RMS Atlantic

text: "Atlantic" oli toinen White Star Linen vuorolaiva (ensimmäinen oli "RMS Oceanic"), mutta se sai mainetta olemalla ensimmäinen uponnut White Star Linen höyrylaiva (vaikka yhtiö oli aikaisemmin menettänyt "RMS Tayleurin" Dublin Bayssa vuonna 1857). White Star Linen muita Atlantilla menettämiä aluksia ovat "SS Naronic", "RMS Republic" ja "RMS Titanic".


title: Lois Capps

text: Lois Grimsrud Capps (s. 10. tammikuuta 1938) on yhdysvaltalainen demokraattisen puolueen poliitikko. Hän syntyi Wisconsinissa ja on istunut vuodesta 1998 lähtien Yhdysvaltain edustajainhuoneen jäsenenä Kaliforniasta.


title: Lois Capps

text: Cappsin vaalipiiri oli alun perin Kalifornian kahdeskymmenestoinen. Vuosina 2003–2013 se oli kahdeskymmeneskolmas ja vuodesta 2013 se on ollut kahdeskymmenesneljäs.


title: Lois Capps

text: Capps on luterilainen ja asunut vuodesta 1960 Santa Barbarassa. Hän on ennen kongressiuraansa työskennellyt muun muassa sairaanhoitajana. Hän oli naimisissa poliitikko Walter Cappsin kanssa ja sai miehensä kanssa kolme yhteistä lasta. Lois sai paikkansa edustajainhuoneessa alun alkaen juuri miehensä kuoltua 28. lokakuuta 1997.


title: William A. Wheeler

text: William Almon Wheeler (30. kesäkuuta 1819 Malone, Franklin County, New York – 4. kesäkuuta 1887 Malone) oli Yhdysvaltain varapresidentti vuosina 1877–1881.


title: William A. Wheeler

text: Wheeler opiskeli oikeustiedettä Vermontin yliopistossa Burlingtonissa, mutta ei voinut suorittaa opintoja loppuun talousvaikeuksien takia. Wheeler istui New Yorkin osavaltion edustajainhuoneessa vuosina 1850–1851 ja senaatissa 1858–1860. Yhdysvaltain edustajainhuoneessa hän toimi 1861–1863 ja 1869–1877. Kun kongressi päätti vuonna 1873 korottaa omaa palkkaansa takautuvasti, Wheeler äänesti päätöstä vastaan ja jopa palautti päätöksen tuottamat palkankorotukset valtiolle.


title: William A. Wheeler

text: Wheeler valittiin vuonna 1876 republikaanien varapresidenttiehdokkaaksi. Vaalikampanja oli voittoisa, ja hän toimi Rutherford B. Hayesin varapresidenttinä kaudella 1877–1881.


title: Spirit

text: Spirit, Spirits tai The Spirit voi tarkoittaa ainakin seuraavia:


title: Parikkalan rautatieasema

text: Parikkalan rautatieasema (, ratakm 387+302) on rautatieliikennepaikka Parikkalan kunnassa Suomen rataverkolla Karjalan radalla.


title: Parikkalan rautatieasema

text: Alun perin Parikkalan asema oli väliasema Elisenvaaran–Savonlinnan radalla, se rakennettiin Bruno Granholmin laatimien V luokan C-tyypin aseman piirustusten perusteella Parikkalan kirkosta pari kilometriä pohjoiseen Kangaskylään, lähelle Simpelejärven itärantaa. Samoja piirustuksia käytettiin myös mm. Putikon asemalla.


title: Parikkalan rautatieasema

text: Asemarakennus paloi vuonna 1917, kaatuneesta öljylampusta syttyneessä tulipalossa. Uusi asema valmistui jo samana vuonna Thure Hellströmin piirustuksiin perustuen, jotka tehtiin Rantasalmen ja Joroisten (peilikuvana) asemarakennuksia varten. Parikkalan ensimmäisenä asemapäällikkönä toimi Matti Noa Alve, vuoteen 1932 saakka.


title: Parikkalan rautatieasema

text: Elisenvaaran risteysasema jäi luovutetulle alueelle, mutta tavaraliikenne Parikkalasta Neuvostoliittoon alkoi heti sodan jälkeen 1945. Vuonna 1947 rakennettiin yhdysrata Simpeleeltä Lappeenrannan–Elisenvaaran radan varrelta Parikkalaan.


title: Parikkalan rautatieasema

text: Henkilöliikenne entisellä Elisenvaaran radalla Suomen puolella Tiviän laiturivaihteelle, jonne matkaa oli Parikkalasta vain kolme kilometriä, lopetettiin 1948. Parikkalan rautatieasema jatkoi silti raja-asemana Neuvostoliittoon päin vielä kymmenen vuotta. Asemalla junien päihin lisättiin lisävaunut, joissa olivat Suomessa tarvitut sivupuskimet ja Neuvostoliitossa käytössä olleet automaattikytkimet. Elisenvaaran ja Parikkalan välinen rataosa on sittemmin purettu, mutta mm. ratapenkka ja -leikkaukset sekä Tiviän laiturivaihteen lastauslaituri ovat jäljellä.


title: Parikkalan rautatieasema

text: Asemarakennusta laajennettiin 1949. Parikkala muuttui uudelleen merkittäväksi risteysasemaksi, kun Karjalan radan jatkoyhteys Joensuuhun avattiin joulukuussa 1966, ensin Onkamoon 93 kilometrin päähän. Henkilöliikenne radalla alkoi toukokuussa 1967.


title: Parikkalan rautatieasema

text: Asema-alueella rakennettiin alikulkutunneli 1980, sotien jälkeen vetureiden kääntämiseksi asema-alueen kaakkoispuolelle rakennettu kolmioraide purettiin tarpeettomana Karjalan radan sähköistyksen yhteydessä 1987, Parikkalan kohdalle sähköistys tuli 1985. Asemalla otettiin käyttöön junien kauko-ohjaus 2005 ja lipunmyynti päättyi samalla. Asemarakennus ja tavarasuojarakennus myytiin yksityiskäyttöön 2007.


title: Parikkalan rautatieasema

text: Parikkalan liikennepaikka on silti yhä risteysasema, jossa sähköistetystä rataosasta erkanee sähköistämätön rataosa . Liikennepaikalla pysähtyvät kaikki Joensuun ja Helsingin välillä liikennöivät kaukojunat ja se on myös Parikkalan ja Savonlinnan välillä liikennöivien taajamajunien toinen pääteasema.


title: Parikkalan rautatieasema

text: Parikkalan rautatieasemalla on toiminut vuoden 2009 puolivälistä ravintola, joka palvelee niin matkustajia kuin paikkakuntalaisiakin.


title: Jäämerenseiti

text: Jäämerenseiti eli "Vienan seiti" eli "saita" ("Boreogadus saida") on arktisten merten ekosysteemissä tärkeä, pienikokoinen turskakala.


title: Jäämerenseiti

text: Jäämerenseiti on päältä ruskeansävyinen, kyljistä ja alta hopeanhohtoinen, muodoltaan solakka turskakala. Sillä on syvälovinen pyrstö, lähes hampaaton, esiin työntyvä suu ja hyvin pieni leukasäie. Se on yleensä 20–25 cm:n pituinen.


title: Jäämerenseiti

text: Jäämerenseiti on arktinen merikala, joka elää Alaskan, Kanadan ja Grönlannin, Islannin, Pohjois-Norjan ja Venäjän rannikoilla; laji vaeltaa Barentsinmereltä Vienanmereen. Se viihtyy jään tuntumassa ja se mainitaan pohjoisimmaksi kaikista tunnetuista kaloista, levinneisyys ylittää 85. leveyspiiriin.


title: Jäämerenseiti

text: Jäämerenseiti liikkuu sekä pinnan läheisyydessä että pohjan tuntumassa. Se viihtyy parhaiten 0–4 Celsiusasteen lämpötilassa, mutta tulee toimeen kylmemmässäkin verensä sisältämien jäätymisenestoproteiinien (AFGP) ansiosta. Jäämerenseiti esiintyy suurina parvina ja sitä tavataan usein jokisuissa ja muissa murtovesissä. Nuoret yksilöt elävät jään alla tai sen tuntumassa. Ne hakevat suojaa jään onkaloista ja syövät planktonia ja katkoja. Yli kaksivuotiaat hakeutuvat syvemmälle ja syövät krillejä ja muita äyriäisiä. Jäämerenseiti itse on sarvi- ja maitovalaiden, arktisten norppien ja vesilintujen keskeinen ravintoeläin.


title: Jäämerenseiti

text: Jäämerenseiti tulee sukukypsäksi 3–4-vuotiaana, noin 20 senttimetrin mittaisena. Mäti on kelluvaa, pelagista. Kala elää 6–7-vuotiaaksi.


title: Jäämerenseiti

text: Jäämerenseitiä on pyydetty kaupallisesti Venäjällä ja Pohjois-Norjassa. Siitä on tuotettu lähinnä kalajauhoa ja -öljyä. Saaliit ovat laskeneet 1970-luvun jälkeen ja heilahdelleet rajusti, mutta tämän ei katsota johtuvan liikakalastuksesta.


title: Mariusz Lewandowski

text: Mariusz Lewandowski (s. 18. toukokuuta 1979 Legnica) on puolalainen jalkapalloilija, pelipaikaltaan puolustaja. Hän pelasi pitkään ukrainalaisseura FK Šah’tar Donetskissa. Hän kuului Puolan maajoukkueeseen vuoden 2006 maailmanmestaruuskilpailuissa ja pääsi vaihtopelaajana kentälle kahdessa ottelussa. Vuoden 2008 EM-kilpailuissa hän kuului avauskokoonpanoon Puolan kaikissa kolmessa ottelussa. Hän on pelannut kaikkiaan 66 maaottelua ja tehnyt niissä viisi maalia.


title: Robert Enke

text: Robert Enke (24. elokuuta 1977 – 10. marraskuuta 2009) oli saksalainen jalkapallomaalivahti. Enke pelasi uransa aikana muun muassa Barcelonassa, Benficassa ja Fenerbahçessa. Valtaosan urastaan hän pelasi Hannover 96:ssa, jota hän edusti kuolemaansa asti. Enke kuului Saksan maajoukkueeseen ja oli mukana 2008 EM-kilpailuissa. Häntä pidettiin vahvana ehdokkaana Saksan ykkösmaalivahdiksi 2010 MM-kisoihin.


title: Robert Enke

text: Enke kuoli 32-vuotiaana jäätyään junan alle 10. marraskuuta 2009. Hänen neuvonantajansa vahvisti kyseessä olleen itsemurha.


title: Robert Enke

text: Enke nousi kotikaupunkinsa FC Carl Zeiss Jenan juniorijoukkueista edustusjoukkueeseen, jossa hän debytoi 2. Bundesliigassa kaudella 1995–1996. Kauden päätteeksi Enke siirtyi Borussia Mönchengladbachiin. Mönchengladbachissa hän pelasi ensimmäisen Bundesliiga-ottelunsa elokuussa 1998. Vuonna 1999 Jupp Heynckes hankki Enken portugalilaiseen SL Benficaan ja nimesi hänet seuran kapteeniksi. Enke pelasi Benficassa kolme kautta, minkä jälkeen hän siirtyi Espanjan pääsarjaan FC Barcelonaan. Hänen peliaikansa jäi kuitenkin vähäiseksi, sillä hän pelasi kolmen kauden aikana ainoastaan yhdessä liigaottelussa. Barcelonan vuosina Enke kävi lainasopimuksella turkkilaisessa Fenerbahçessa ja Segunda Divisiónissa pelanneessa CD Tenerifessa. Enke palasi Bundesliigaan kesällä 2004, jolloin hän teki sopimuksen Hannover 96:n kanssa. Enke nousi Hannoverin kapteeniksi 2007 ja hänet valittiin Bundesliigan parhaaksi maalivahdiksi kaudella 2008–2009. Hän edusti seuraa kuolemaansa asti.


title: Robert Enke

text: Maajoukkueessa Enke pelasi ensimmäisen ottelunsa maaliskuussa 2007. Hän oli mukana Saksan hopeaa voittaneessa EM-kisajoukkueessa 2008, mutta ei pelannut turnauksessa yhtään ottelua. Enke ehti pelata yhteensä kahdeksan maaottelua Saksan paidassa.


title: Robert Enke

text: Enkellä oli puoliso Teresa. Heidän tyttärensä Lara syntyi 31. elokuuta 2004 ja menehtyi synnynnäiseen sydänvikaan 17. syyskuuta 2006. Enke oli tunnettu eläinten oikeuksien puolestapuhuja. Enke kärsi syksyllä 2009 mystisestä virusperäisestä sairaudesta. Enke itse menehtyi jäätyään junan alle 10. marraskuuta 2009. Myöhemmin kuolemansyyksi vahvistettiin itsemurha. Enke oli kärsinyt mielialaongelmista.


title: Keski-Suomen Liikenne

text: Keski-Suomen Liikenne Oy oli Keski-Suomen alueella toimiva linja-autoliikennöitsijä. Yrityksen kotipaikka oli Äänekoski, jossa sijaitsi yrityksen tallit ja konttori. Keski-Suomen Liikenne Oy ajoi pikavuoroja välillä Jyväskylä-Oulu sekä Helsinki-Oulu, jota ajettiin yhteistyössä SL-Autoyhtymän kanssa. Vakiovuorot suuntautuvat Jyväskylästä Pyhäsalmeen sekä Saarijärvelle.


title: Keski-Suomen Liikenne

text: Keski-Suomen Liikenteen historia alkaa vuodesta 1920, jolloin Elias Hirvi aloitti linja-autoliikenteen Keski-Suomessa, Äänekoskella. Vuonna 1940 yritys muuttui perheyritykseksi ja osakeyhtiöksi.


title: Keski-Suomen Liikenne

text: Työntekijöitä Keski-Suomen Liikenne Oy:lla oli 25 ja autoja 13. Yrityksen toimitusjohtaja on vuodesta 1990 toiminut Elias Hirven pojanpoika Pekka Mikkonen. Vuoden 2014 syksyllä lahtelainen Koiviston Auto-yhtymä osti yhtiön koko osakekannan, ja yhtiö fuusioitui osaksi Jyväskylän Liikennettä.


title: Shanghain maailmannäyttely

text: Shanghain maailmannäyttely eli Expo 2010 () järjestettiin Shanghaissa, Kiinassa 1. toukokuuta 2010 – 31. lokakuuta 2010. Näyttelyn teemana oli "Parempi kaupunki – parempi elämä" ja sen avulla tuotiin esiin Shanghain asemaa merkittävänä 2000-luvun taloudellisena ja kulttuurillisena keskuksena. Näyttelyyn osallistui 192 maata ja 50 kansainvälistä järjestöä. Maailmannäyttely avattiin 30. huhtikuuta 2010. Näyttelyä kävi katsomassa 72 miljoonaa vierasta, mikä on uusi kävijäennätys. Edellinen ennätys tehtiin vuonna 1970 Osakassa.


title: Shanghain maailmannäyttely

text: Ensimmäistä kertaa maailmannäyttelyiden historiassa osa näyttelystä on verkossa. Näyttelyn verkko-osuus on nimeltään "Online Expo Shanghai".


title: Shanghain maailmannäyttely

text: Suomen hallitus vastasi myöntävästi Kiinan hallituksen kutsuun osallistua maailmannäyttelyyn. Osallistumishankkeen päärahoittaja oli työ- ja elinkeinoministeriö, mutta sen suunnittelu- ja toteutusvastuu annettiin Finprolle.. Suomen Expo-organisaation viralliseksi tapahtumatuottajaksi on valittu Welldone L.R. Oy. Suomen paviljongin "Kirnun" suunnitteli arkkitehtitoimisto JKMM Architects, ja sen pääarkkitehti oli Teemu Kurkela. Työ- ja elinkeinoministeriön edustaja avasi paviljongin 1. toukokuuta. Kirnu valittiin parhaaksi paviljongiksi kokoluokassaan. Kokoluokkia oli neljä. Kirnu on myynnissä ja on siksi alun perin valmistettu purettavaksi ja koottavaksi uudelleen.


title: Shanghain maailmannäyttely

text: Suomen paviljongin näyttelykonseptin suunnitteli helsinkiläisten ja kuopiolaisten yrittäjien ryhmä. Helsinkiläisen Muotohiomo Oy:n ja kuopiolaisten Fantasiarakenne Oy:n sekä Partanen & Lamusuo Oy:n konseptit voittivat aiheesta järjestetyn suunnittelukilpailun. Shanghain maailmannäyttelyyn rakennettiin valtavan kokoiset interaktiiviset multimediateokset, jotka kertoivat nykysuomalaisuudesta ja tulevaisuuden visioista. Partanen & Lamusuo Oy vastasi maailmannäyttelyn Suomen paviljongin multimediataideteosten käsikirjoituksesta, visuaalisesta ilmeestä sekä taiteellisesta ohjauksesta. Taiteilija Jaana Partasen ja arkkitehti Heikki Lamusuon vastuulla olivat myös äänimaailman ja puvustuksen ohjaus, kansalaiskuvakilpailun järjestäminen sekä Artistiopas-hankkeen ideointi, kuratointi ja koordinointi.


title: Shanghain maailmannäyttely

text: Suomen paviljongin näyttelyn moniulotteisen äänimaailman sävelsi ja toteutti Resonator Helsinki joka koostuu Taideteollisen korkeakoulun ja Sibelius-Akatemian äänitaiteen ja musiikkiteknologian opiskelijoista. Noin sadan metrin levyisen ja kahdeksan metriä korkean interaktiivisen seinän ja interaktiivisten yleisöseinien toteutus perustui helsinkiläisen Exiformat Oy:n kehittämään interaktioteknologiaan. Yleisön ja oppaiden erilaiset interaktiotaikuuden välineet toteutti VTT. Interaktiivisten yleisöseinien visuaalisen ja interaktiosuunnittelun toteutti Muotohiomo Oy. Interaktiivisten panoraamoje kuva- ja animaatiototeuksesta vastasi helsinkiläinen Oy Anima Vitae Ltd. Interaktiivisen näyttelykokonaisuuden teknisestä koordinoinnista ja toteutuksesta vastasi Exiformat Oy, tuottajana arkkitehti Timo Koho.


title: Shanghain maailmannäyttely

text: Artistiopas-käsite syntyi vuoden 2010 Shanghain maailmannäyttelyn Suomen paviljongin tarpeisiin. Ideana oli, että artistioppaat esittelevät näyttelyvieraille suomalaista kulttuuria ja johdattavat kävijät näyttelyn teemoihin ja kerrontaan. Shanghain maailmannäyttelyssä työskenteli 16 artistiopasta, joista kukin työskenteli paviljongissa kuukauden kerrallaan. Rooliaan varten artistioppaat saivat tarvittavaa koulutusta tapahtumasta ja maan kulttuurista esimerkiksi Finpro ry:ltä. Artistiopaskonseptin ideoinnista, kuratoinnista sekä koordinoinnista vastasi Partanen & Lamusuo Oy. Artistiopas-ajatuksen ja -hankkeen tarkoitus oli löytää taiteilijoille uusia tapoja tuoda esille osaamistaan ja löytää toimintamalli, jota voi hyödyntää mahdollisimman monenlaisissa tapahtumissa myöhemminkin. Artistioppaiden myötä kehitettiin myös uudenlaista taiteen vientitapaa, jota voi jatkossa hyödyntää muissakin kansainvälisissä tilanteissa. Artistiopas on rekisteröity tavaramerkki, jonka omistaa Partanen & Lamusuo Oy.


title: Shanghain maailmannäyttely

text: Näyttely sijaitsi "Nanpu Bridge"-metroaseman ja Lupu Bridge -sillan alueella Shanghain keskustassa Huangpujoen molemmilla puolilla. Näyttelylle oli varattu 5,28 km² alue.


title: Shanghain maailmannäyttely

text: Viranomaiset julkistivat vuonna 2006 suunnitelman toisen kaupallisen maglev-junan rakentamisesta Shanghaihin. Radan oli tarkoitus yhdistää Shanghai Hangzhouhun, ja sen oli määrä valmistua ennen näyttelyä. Suurten mielenosoitusten jälkeen ja hankken vetäjää Chen Liangyuta kohtaan esitettyjen lahjontaepäilyjen vuoksi hanke kuitenkin pysäytettiin toukokuussa 2007.


title: Russell Baker

text: Russell Wayne Baker (14. elokuuta 1925 – 21. tammikuuta 2019) oli yhdysvaltalainen kirjailija. Hän syntyi Virginiassa, muutti nuorena Baltimoreen ja valmistui Johns Hopkinsin yliopistosta.


title: Russell Baker

text: Bakerille myönnettiin vuonna 1983 Pulitzer-palkinto omaelämäkerrasta "Growing Up".


title: Russell Baker

text: Baker juonsi Masterpiece Theatrea PBS:llä vuosina 1992–2004. Hän on kuulunut Yhdysvaltain taiteiden ja kirjallisuuden akatemiaan vuodesta 1984.


title: Tony Benn

text: Anthony Neil Wedgwood ”Tony” Benn (3. huhtikuuta 1925 – 14. maaliskuuta 2014) oli brittiläinen poliitikko. Hän kuului Labour-puolueeseen ja istui maansa parlamentissa vuosina 1950–1961, 1963–1983 ja 1984–2001.


title: Tony Benn

text: Benn palveli toisen maailmansodan aikana Royal Air Forcessa. Hänen serkkunsa oli edesmennyt näyttelijä Margaret Rutherford.


title: Tony Benn

text:
Benn oli pääri, 2. Stansgaten varakreivi, vuodesta 1960 lakiuudistukseen vuonna 1963, jolloin aatelisarvosta luopuminen tuli mahdolliseksi. Tällöin Labourin vasemmistolaitaa edustanut Benn luopui tittelistään voidakseen jatkaa kansanedustajana.
Hän oli Postmaster General (lähinnä vastaa viestintäministeriä) vuosina 1964–1966, teknologiaministeri vuosina 1966–1970, teollisuusministeri vuosina 1974–1975 ja energiaministeri vuosina 1975–1979.


title: Tony Benn

text: Tony Benniä haastatellaan Michael Mooren elokuvassa "Sicko – aivan sairasta" (2007).


title: Tony Benn

text: Vuonna 2010 Benn allekirjoitti 25 brittiparlamentaarikon joukossa "The Independentissä" julkaistun kirjeen, jossa osoitettiin tukea Venezuelan presidentti Hugo Chávezin ajamille sosiaalisille uudistuksille ja vastustettiin Yhdysvaltojen puuttumista Venezuelan sisäisiin asioihin.


title: Lyhytpyrstökorppi

text: Lyhytpyrstökorppi ("Corvus rhipidurus") on variksen kokoinen eteläinen varislintu.


title: Lyhytpyrstökorppi

text: Linnun pituus on noin 47 cm, siipien kärkiväli 102-121 cm ja paino 330-705 g. Täysin musta pieni korppi, jolla on lyhyt tasapäinen pyrstön töpö ja korppiin verrattuna lyhyet siivet. Kooltaan se on variksen kokoinen. Maassa se liikkuu kävellen, ottaen aina välillä hyppyaskeleita siipiä räpytellen. Lennossa se kaartelee mielellään ja esittelee parvessa taitolentoa. Äänet ovat korkeampia kuin yleensä "Corvus"ten, muistuttaen lokkien ääniä. Sukupuolet ovat samanvärisiä ja nuori lintu muistuttaa aikuista höyhenpuvultaan.


title: Lyhytpyrstökorppi

text: Alalaji "rhipidurus" esiintyy Afrikassa päiväntasaajan pohjoispuolella Sahelin alueella suunnilleen Nigeristä lännessä Egyptin eteläosiin ja Keniaan. Alalaji "stanleyi" esiintyy Siinain niemimaalla, Levantissa ja Arabian niemimaalla. Lajin kanta on elinvoimainen. Sitä ei ole tavattu Suomessa.


title: Lyhytpyrstökorppi

text: Kuivat, kallioiset avomaat ja autiomaat.


title: Lyhytpyrstökorppi

text: Pesä on löyhästi oksista, ruohoista ja juurista koottu rakennelma kalliojyrkänteen hyllyllä, harvemmin rakennuksessa ja hyvin harvoin puussa. Pesii ilmeisesti vain kerran kaudessa. Munia on 2-6, tavallisesti 3-4. Muna painaa keskimäärin 21,8 g. Haudonta-aika on 18-20 päivää. Poikaset ovat lentokykyisiä 5-6 viikon ikäisinä. Harakkakäki loisii toisinaan Somaliassa lyhytpyrstökorpin pesään.


title: Lyhytpyrstökorppi

text: Etsii ravintonsa maasta. Se on hyvin tavallinen asutusten reunoilla syöden jätteitä, ruuantähteitä ja raatoja. Syö myös selkärangattomia, marjoja ja hedelmiä sekä karjanlannasta etsimiään viljanjyviä.


title: Keltainen daavidintähti

text: Keltainen daavidintähti oli kangasmerkki, jonka juutalaisten täytyi ommella päällysvaatteisiinsa, jotta heidät pystyttiin erottamaan julkisesti juutalaisiksi. Merkin käyttö on yleensä liittynyt juutalaisvastaisuuteen tai pääväestöä suosivaan lainsäädäntöön.


title: Keltainen daavidintähti

text: Joissakin kristityissä ja islamilaisissa valtioissa oli tapana määrätä lakeja erottamaan vähemmistöuskontojen jäsenet valtauskonnon jäsenistä ulkoisilla merkeillä, kuten hatuilla, nauhoilla ja muilla vaatekappaleilla. Ensimmäiset todisteet erottelevista vaatemerkeistä löytyvät 600–700-lukujen Irakista ja Syyriasta. Keltaista daavidintähteä käytettiin merkitsemään juutalaiset keskiajalla, ja se otettiin uudelleen käyttöön 1930-luvulla natsi-Saksassa.


title: Keltainen daavidintähti

text: Saksan kansallissosialistinen työväenpuolue nousi valtaan 1933, mutta he eivät ottaneet juutalaisten ulkoista merkitsemistä käyttöön heti. Ensimmäinen maininta keltaisista merkeistä natsiajalta on saksanjuutalaisen sionistijohtajan Robert Weltschin käsialaa. Keväällä 1933 natsit boikotoivat juutalaisten kauppoja ja maalasivat niiden tunnistamiseksi ikkunoihin keltaisia daavidintähtiä. Reaktiona Weltsch kirjoitti tuolloin artikkelin "Kantakaa keltaista merkkiä ylpeydellä". Vielä tuolloin natsijohtajat eivät olleet edes keskustelleen merkkien käytöstä.


title: Keltainen daavidintähti

text: SS-kenraali Reinhard Heydrich suositteli merkin käyttöönottoa kristalliyön jälkeen 1938. Saksan hyökättyä Puolaan valloitetuilla alueilla otettiin käyttöön myös muita merkkejä. Puolan kenraalikuvernementissa juutalaisten täytyi pitää valkoista hihanauhaa, jossa oli sininen daavidintähti. Reinhard Heydrichin 1. syyskuuta 1941 antaman määräyksen mukaan kaikkien valtakunnan alueiden ja Böömin ja Määrin protektoraatissa olevien yli kuusivuotiaiden juutalaisten tuli pitää keltaista daavidintähteä rinnassa vasemmalla puolen ja myös selässä. Merkissä täytyi lukea sana "Jude", joka tarkoitti juutalaista saksaksi. Käytäntö levisi myös valloitetuille alueille, joissa käytettiin paikalliskielistä versiota, Alankomaissa tähdessä luki "Jood" ja Ranskassa puolestaan "Juif".


title: Keltainen daavidintähti

text: Keltaisesta tähdestä kehitettiin myös kyyninen sanaleikki. Pour le Mérite (”"Ansioista"”) oli arvostetuin saksalainen kunniamerkki. Keltaiselle tähdelle annettiin puolestaan nimitys Pour le Sémite (”"Juutalaisuudesta"”).


title: Rilluttele yö

text: 20 suosikkia – Rilluttele yö on Solistiyhtye Suomen kokoelmalevy vuodelta 1996. Levy on osa "20 suosikkia" -kokoelmalevysarjaa.


title: Schrei

text: Schrei () on Tokio Hotel -yhtyeen ensimmäinen albumi. Se julkaistiin vuonna 2005.


title: Schrei

text: Albumi nousi Suomen virallisen listan sijalle 38.


title: Kaksi kolpakkoa, neiti

text: 20 suosikkia – Kaksi kolpakkoa, neiti on Solistiyhtye Suomen kokoelma-albumi vuodelta 2001. Levy on SS:ltä toinen ja viimeinen osa "20 suosikkia" -kokoelmalevysarjassa.


title: Rebecca Gayheart

text: Rebecca Gayheart (s. 12. elokuuta 1971 Hazard, Kentucky, Yhdysvallat) on yhdysvaltalainen näyttelijä.


title: Rebecca Gayheart

text: Gayheartilla on ollut lukuisia televisiorooleja, muun muassa sarjassa "Loving". Hänen elokuviensa joukossa ovat "Ei mitään menetettävää" (1997), "Urban Legend – kauhutarinoita" (1998), "Jawbreaker – makea kuolema" (1999) ja "Hämärästä aamunkoittoon 3" (2000).


title: Rebecca Gayheart

text: Gayheart sai 27. marraskuuta 2001 kolmen vuoden ehdollisen vankeusrangaistuksen törmättyään 13. kesäkuuta autollaan yhdeksänvuotiaaseen poikaan, joka menehtyi vammoihinsa. Hän on naimisissa näyttelijä Eric Danen kanssa.


title: Miljoona hikistä kilometriä

text: Miljoona hikistä kilometriä on suomalaisen laulajan Jukka Kuoppamäen vuoden 1976 jälkipuoliskolla julkaistu albumi. Se oli Kuoppamäen jäähyväislevy suomalaisille ennen kuin hän muutti Länsi-Saksaan opiskelemaan teologiaa. "Miljoona hikistä kilometriä" erosi tuotannoltaan edellisestä "Päng päng" -albumista, kappaleiden ollessa sovitukseltaan pienimuotoisempia ja aihepiiriltään syvällisempiä.


title: Miljoona hikistä kilometriä

text: Osa albumista äänitettiin totuttuun tapaan Lahden Microvox-studiossa, mutta lisäksi osa nauhoitettiin Martin Brushanen pyörittämässä Studio Brushanessa Helsingissä. Microvoxin tavoin myös Studio Brushane pystyi kilpailemaan hinnoilla muita, suurempia studioita vastaan. Microvoxin se puolestaan päihitti teknisesti korkeatasoisemmalla äänityslaitteistollaan. Kuoppamäen levy-yhtiö Satsanga Records ryhtyikin käyttämään yhä etenevissä määrin Studio Brushanen palveluita Microvoxin rinnalla.


title: Miljoona hikistä kilometriä

text: Pääasiallisena sovittajana albumilla toimi Pentti Lasanen, joka sovitti puolet levyn kappaleista. Kuoppamäki itse sovitti niistä kolme ja Jörgen Petersen yhden. Uusina yhteistyökumppaneina tulivat mukaan Matti ja Pirjo Bergström, jotka vastasivat yhdessä kahden kappaleen sovituksesta.


title: Miljoona hikistä kilometriä

text: Albumin päätösraita ”Valon liekki” on kappale, jonka Kuoppamäki lauloi keskustelussa henkilön kanssa, joka ehdotti hänelle lähtöä Länsi-Saksaan opiskelemaan teologiaa. Singlenä julkaistiin nimikappale ”Miljoona hikistä kilometriä” B-puolenaan ”Pieni poikasein”.A-puoli


title: Miljoona hikistä kilometriä

text: B-puoli


title: IRonica

text:
iRonica on vuonna 1999 Kalajoella perustettu suomalainen metalliyhtye. Poko Rekords julkaisi yhtyeen ensimmäisen studioalbumin lokakuussa 2007.
EP:t


title: Australian Grand Prix 2008

text: Australian Grand Prix 2008 (virallisesti 2008 Formula 1 ING Australian Grand Prix) oli Formula 1 -kauden avausosakilpailu, joka ajettiin 16. maaliskuuta Albert Parkin radalla Australian Melbournessa. Maaliin selvisi vain seitsemän autoa, joista yksi, Rubens Barrichello hylättiin tämän poistuessa varikolta punaisten valojen palaessa.


title: Australian Grand Prix 2008

text: Aika-ajoissa Hamilton otti paalupaikan, ennen yllättäjää Robert Kubicaa. Heidän jälkeensä nopeimmat olivat Heikki Kovalainen, Felipe Massa, Nick Heidfeld ja Jarno Trulli. Hallitsevan maailmanmestarin Kimi Räikkösen Ferrarissa oli elektroniikkaongelmia, jotka pudottivat hänet jatkosta jo varhain. Vika olisi saatu korjattua, mutta koska auto hyytyi ennen varikkoa, ei hän saanut jatkaa enää aika-ajoa, vaikka tekikin viidenneksi nopeimman kierrosajan. Räikkösen lähtöruutu olisi ollut 16, mutta nousi pykälän ylöspäin kun Timo Glock sai yhteensä kymmenen lähtöruutua pudotusta (ensimmäiset viisi vaihdelaatikon vaihdosta kesken kaiken ja toiset viisi Mark Webberin estelystä aika-ajoissa).


title: Australian Grand Prix 2008

text: Kisaan startattiin kuivalta radalta. Lähdössä Hamilton, Kubica ja Kovalainen pitivät paikkansa, mutta Massa pyörähti oman ajovirheen seurauksena heti ulos. Barrichello onnistui nousemaan lähdössä 11 sijalta sijalle 7. Ensimmäisessä mutkassa koettiin myös joukkokolari, joka sai alkunsa Giancarlo Fisichellan ja Glockin kolaroitua keskenään, joista jälkimmäisenä mainittu pääsi vielä jatkamaan. Mukana olivat kolarissa olivat myös Sébastien Bourdais, Nelsinho Piquet, Kazuki Nakajima, Anthony Davidson, Jenson Button ja Sebastian Vettel. Kolme ensin mainittua onnistuivat vielä palaamaan radalle, ja kävivät Massan tavoin varikolla korjaamassa osia.


title: Australian Grand Prix 2008

text: Turva-auto otettiin kierroksen ajaksi radalle, jonka jälkeisessä uusintastartissa Hamilton karkasi taas muilta. Räikkönen haastoi taempana Rubens Barrichelloa seitsemännestä sijasta, mutta ei päässyt iskuetäisyydelleen kunnolla.


title: Australian Grand Prix 2008

text: 13 kierroksen jälkeen Hamilton oli yhä johdossa; ero toisena olleeseen Kubicaan oli 9,4 sekuntia. Kubica teki pysähdyksensä kolme kierrosta myöhemmin, mikä nosti Kovalaisen toiseksi. Räikkönen onnistui ohittamaan Barrichellon kierroksella 18, nousten kuudenneksi. Hamilton teki samaan aikaan ensimmäisen pysähdyksensä, joka tiputti hänet radalla neljänneksi. Kovalainen johti kilpailua.


title: Australian Grand Prix 2008

text: Trulli ajoi kisassa viidentenä, kunnes hydrauliikkavika päätti kilpailun kierroksella 20. Nico Rosberg ja Heidfeld kävivät samaan aikaan taistelua sijoista 3. ja 4. Kamppailu päättyi varikkokäyntien jälkeen Heidfeldin voitoksi.


title: Australian Grand Prix 2008

text: Kovalaisen pysähdyksen myötä Hamilton palasi kärkeen. Yhden pysähdyksen taktiikkaa käyttänyt Räikkönen oli noussut kolmanneksi yrittäen ohittaa maanmiestään. Räikkönen oli kuitenkin hurjassa nousussaan kuluttanut renkaansa niin paljon että niihin merkityistä valkoisista viivoista osa oli kulunut kokonaan.


title: Australian Grand Prix 2008

text: Räikkösen taktiikka näytti toimivalta, kunnes Massa ja David Coulthard kolaroivat kierroksella 26. Massa yritti ohittaa skottia sisäkautta, joka kuitenkin sulki oven. Coulthard jäi radan varteen, mutta brasilialainen jatkoi vielä kilpailuaan. Turva-auto otettiin radalle, joka kutisti erot umpeen.


title: Australian Grand Prix 2008

text: Sääntöjen mukaan varikolle ei saanut mennä turva-auton ollessa radalla, ennen kuin letka oli kerätty kasaan. Räikkönen oli jo aikeissa ajaa sisälle, mutta sai viime hetkellä tiedon sen mahdottomuudesta. Varikon avautuessa Kubica, Fernando Alonso, Glock ja Nakajima tekivät pysähdyksensä, mutta Räikkönen ei. Turva-auton poistuttua hän yritti ohittaa Kovalaista White Ford -mutkassa, mutta ajoi kuluneilla renkailla ulos ja putosi joukon hännille. Varikkokäyntikierros pudotti Räikkösen lähes 40 sekunnin päähän johtaneesta Hamiltonista.


title: Australian Grand Prix 2008

text: Piquet'n auto hajosi aikaisempien kolareiden aiheuttamien vaurioiden takia. Kierrosta myöhemmin Satōlle tapahtui vastaavasti. Räikkönen otti samaan aikaan edellään ollutta Glockia kiinni lähes 3 sekuntia/kierros. Hän kuroi muutamassa kierroksessa eron umpeen, mutta pyörähti pienen leveäksi ajon seurauksena.


title: Australian Grand Prix 2008

text: Hamilton johti edelleen kilpailua ennen Kovalaista ja Heidfeldia. Pysähdyksensä jälkeen Kovalainen otti johtopaikan tehden heti nopeimman kierroksen. Hän olisi voinut tehdä riittävän eron Hamiltoniin, mutta Glockin osuttua tuhoisasti kanttariin, turva-auto laitettiin jälleen radalle. Samalla Kovalaisen johto mureni, mikä puolestaan päätti käytännössä voittotaistelun.


title: Australian Grand Prix 2008

text: Turva-auton ollessa radalla joutui Barrichello tulemaan varikolle säännöistä huolimatta. Tikkarimies päästi kuitenkin Honda-kuljettajan liian aikaisin matkaan, sillä polttoaineletku oli vielä autossa kiinni. Kaiken lisäksi Barrichello ajoi varikon liikennevaloista läpi punaisen valon palaessa. Hän sai ensin 10 sekunnin stop & go -rangaistuksen ja hylättiin myöhemmin kilpailun jälkeen.


title: Australian Grand Prix 2008

text: Hieman ennen turva-auton poistumista radalta Nakajima ajoi Kubican perään ja molemmat kuljettajat joutuivat tulemaan varikolle. Nakajima selvisi etusiiven vaihtamisella, mutta Kubica joutui keskeyttämään. Bourdais oli noussut samaan aikaan neljänneksi. Nakajima sai tapauksen johdosta kymmenen pykälän lähtöruuturangaistuksen seuraavaan Malesian osakilpailuun.


title: Australian Grand Prix 2008

text: Kovalainen onnistui ohittamaan Räikkösen nousten kuudenneksi. Räikkönen kärsi radalla teknisistä ongelmista, jotka päättyivät Ferrarin moottoririkkoon kierroksella 54. Ironisesti kierrosta myöhemmin myös Bourdais'n Toro Rosson Ferrari hajosi. Koska kuljettajia oli kuitenkin jäljellä enää kahdeksan ja kierroksia enää kolme, oli Bourdais'n pistesija varma.


title: Australian Grand Prix 2008

text: Loppukierroksilla käytiin taistelua neljännestä sijasta Alonson ja Kovalaisen välillä. Kovalainen onnistui ohittamaan Alonson, joka kuitenkin ohitti pääsuoralla uudestaan Kovalaisen, joka oli vahingossa painanut varikonnopeusrajoittimen päälle. Suomalainen ei enää onnistunut nostamaan sijoitustaan.


title: Australian Grand Prix 2008

text: Hamilton ajoi voittoon ennen Heidfeldia ja Rosbergia, jolle palkintosija oli F1-uran ensimmäinen. Alonso oli neljäs, Kovalainen viides, Barrichello kuudes, Nakajima seitsemäs, Bourdais kahdeksas ja Räikkönen keskeytyksestään huolimatta yhdeksäs. Kolmen viimeisen sijoitukset nousivat yhdellä Barrichellon hylkäyksen takia. Nakajiman kuudes sija jäi hänen uransa parhaaksi.


title: Cy Young

text: Denton True ”Cy” Young (29. maaliskuuta 1867 Gilmore, Ohio – 4. marraskuuta 1955 Newcomerstown, Ohio) oli yhdysvaltalainen baseballpelaaja. Hän pelasi syöttäjänä viidessä eri Major League -joukkueessa vuosina 1890–1911. Hän teki uransa aikana useita ennätyksiä, joista osa on kestänyt yli vuosisadan. Young lopetti uransa 511 voitetun ottelun jälkeen.


title: Cy Young

text: Young valittiin Baseball Hall of Fameen vuonna 1937.


title: Cy Young

text: Suurimman voitettujen otteluiden määrän lisäksi Young pitää hallussaan ennätystä syötettyjen sisävuorojen määrässä (7 355), aloitettujen otteluiden määrässä (815) ja kokonaan syötettyjen otteluiden määrässä (749). Uransa aikana hän hävisi 316 ottelua, joka sekin on MLB:n ennätys.


title: Cy Young

text: Vuonna 1999, 88 vuotta viimeisen ottelunsa ja 44 vuotta kuolemansa jälkeen, Young äänestettiin "The Sporting News" -viikkolehden kyselyssä kaikkien aikojen 14. parhaaksi pelaajaksi. Samana vuonna fanit valitsivat Youngin MLB:n vuosisadan joukkueeseen.


title: Cy Young

text: Kunnianosoituksena Youngille Major League Baseball perusti vuosittain jaettavan Cy Young -palkinnon, joka annetaan molempien liigojen parhaalle syöttäjälle.


title: Raoul Bott

text: Raoul Bott (24. syyskuuta 1923 – 20. joulukuuta 2005) oli Yhdysvalloissa uransa luonut matemaatikko. Hän syntyi Budapestissa, kasvoi Slovakiassa ja palveli toisessa maailmansodassa Kanadan armeijassa.


title: Raoul Bott

text: Bott opiskeli Montrealin McGill-yliopistossa ja Pittsburghin Carnegie Mellon -yliopistossa. Hän pääsi opettajaksi Michiganin yliopistoon Ann Arboriin ja toimi vuosina 1959–1999 Harvardin yliopiston professorina. Hän oli Yhdysvaltain kansalainen 1950-luvulta saakka.


title: Raoul Bott

text: Bottille myönnettiin National Medal of Science vuonna 1987 sekä Wolfin palkinto vuonna 2000, ja hän oli Royal Societyn ulkomaalaisjäsen. Hän kuoli keuhkosyöpään Kaliforniassa 82 vuoden ikäisenä.


title: Millennium Monsterwork 2000

text: Millennium Monsterwork 2000 on Fantômasin ja Melvinsin yhteinen livealbumi, jonka Ipecac Recordings julkaisi vuonna 2002. Se nauhoitettiin Slim'sissä, San Franciscossa, Kaliforniassa 31. joulukuuta vuonna 2000.


title: Covasna (piirikunta)

text: Covasna () on piirikunta Romanian Transilvaniassa. Piirikunnan pääkaupunki on Sfântu Gheorghe. Sen pinta-ala on 3 710 km² ja siellä on noin 208 603 asukasta (vuonna 2014).


title: Covasna (piirikunta)

text: Piirikunnan pinta-ala on yhteensä 3 710 km². Suurin osa pinta-alasta koostuu Karpaattien vuoristosta. Alueen läpi virtaa Oltjoki.


title: Covasna (piirikunta)

text: Covasnan piirikunta rajautuu idässä Vrancean ja Bacăun piirikuntiin, lännessä Braşovin piirikuntaan, pohjoisessa Harghitan piirikuntaan ja etelässä Buzăun piirikuntaan.Vuoden 2011 väestönlaskennan mukaan piirikunnassa oli 206 261 asukasta ja sen väestötiheys oli 55,6 asukasta neliökilometrillä.


title: Covasna (piirikunta)

text: Piirikunnan asukkaista unkarilaisia on 73,79 %, romanialaisia 23,28 % ja romaneja 2,68 %. Piirikunnassa on toiseksi eniten unkarilaista alkuperää olevia asukkaita Romaniassa (székelyt).


title: Prahova (piirikunta)

text: Prahova on piirikunta Romanian Munteniassa. Piirikunnan pääkaupunki on Ploiești. Sen pinta-ala on 4 716 km² ja siellä on noin 752 322 asukasta (vuonna 2014).


title: Prahova (piirikunta)

text: Piirikunnan pinta-ala on yhteensä 4 716 km². Vuoristoisen alueen lävitse virtaa Prahovajoki.


title: Prahova (piirikunta)

text: Prahovan piirikunta rajautuu idässä Buzăun piirikuntaan, lännessä Dâmboviţan piirikuntaan, pohjoisessa Braşovin piirikuntaan sekä etelässä Ialomiţan ja Ilfovin piirikuntiin.Vuoden 2011 väestönlaskennan mukaan piirikunnassa oli 735 903 asukasta ja sen väestötiheys oli 156,04 asukasta neliökilometrillä. Se oli siten Romanian väkirikkain piirikunta.


title: Prahova (piirikunta)

text: Piirikunnan asukkaista romanialaisia on 97,74 %, loput muiden muassa romaneja.


title: Iași (piirikunta)

text: Iași on piirikunta Romanian Moldaviassa. Piirikunnan pääkaupunki on Iași. Sen pinta-ala on 5 476 km² ja siellä on noin 780 948 asukasta (vuonna 2014).


title: Iași (piirikunta)

text: Piirikunnan pinta-ala on yhteensä 5 476 km². Sen alue sijaitsee Siret- ja Prutjokien välissä.


title: Iași (piirikunta)

text: Iașin piirikunta rajautuu idässä Moldovan tasavallan Făleștin, Unghenin, Nisporenin ja Hînceștin piireihin, lännessä Neamţin piirikuntaan, pohjoisessa Botoşanin ja Suceavan piirikuntiin sekä etelässä Vasluin piirikuntaan.Vuoden 2011 väestönlaskennan mukaan piirikunnassa oli 723 553 asukasta ja sen väestötiheys oli 150 asukasta neliökilometrillä.


title: Iași (piirikunta)

text: Piirikunnan asukkaista romanialaisia on 98,1 %, romaneja 1,2 %, lipovaneja 0,4 % ja muita 0,3 %.


title: Suomiart

text:
SUOMIART on ruotsinsuomalaisten kuvataiteilijoiden yhdistys.
Suomiartin tarkoituksena on luoda ja kehittää suomalaista kulttuuria Ruotsissa järjestämällä taidenäyttelyjä, kursseja, matkoja ja muita kulttuuritapahtumia. Suomiart osallistuu myös kansainvälisiin yhteistyöprojekteihin.


title: Suomiart

text: Koko Ruotsin kattavassa yhdistyksessä on yli 130 jäsentä. Suomiart on perustettu 1977.


title: Suomiart

text: Suomiart järjestää vuosittaisen Vuoden taiteilija -kilpailun, joka on avoin kilpailu ruotsinsuomalaisille ja suomalaisille Ruotsissa asuville kuvataiteilijoille. Vuoden taiteilija on juryn valitsema vuodesta 2006 lähtien.


title: Suomiart

text: Vuoden taiteilijat ovat:


Suomiart


title: Suomiart

text: Vuoden taiteilija: Carina Söderström


title: Suomiart

text: Jury: Nina Kerola, Bettina Pehrsson, Laura Santala, Anton Wiraeus


title: Suomiart

text: Vuoden taiteilija: Titti Hammerling


title: Suomiart

text: Yleisön suosikki: Nanna Ståhle


title: Suomiart

text: Jury: Carl Tiberg, Hilla Tuominen, Riitta Östberg


title: Suomiart

text:
2013
Vuoden taiteilija Linn Henriksson Strååt


title: Suomiart

text: Vuoden nuori taiteilija Markus Laakkonen


title: Suomiart

text:
Jury: Bernt Arell, Camilla Hjelm, Matti Kallioinen
2012
Vuoden taiteilija Karin Wallin


title: Suomiart

text: Vuoden nuori taiteilija Anna Julkunen


title: Suomiart

text:
Jury: Kristina Eriksson, Kai Kangassalo, Niklas Mulari
2011
Vuoden taiteilija
Riitta Vainionpää


title: Suomiart

text:
Vuoden nuori taiteilija
Virva Hinnemo


title: Suomiart

text: "Jury: Ilkka Pärni, Maris Reinson, Pekka Särkiniemi"


title: Suomiart

text:
2010
Vuoden taiteilija
Helena Piippo Larsson


title: Suomiart

text:
Vuoden nuori taiteilija
Anton Wiraeus


title: Suomiart

text: "Jury: Aino Kostiainen, Marjatta Nenander, Andreas Höök


title: Suomiart

text:
2009
Thelma Aulio-Paananen


title: Suomiart

text: "Jury: Tanja Airaksinen, Selma Green, Urban Lorentzon"


title: Suomiart

text:
2008
Mette Muhli


title: Suomiart

text: "Jury: Anne Joki-Jacobsson, Tomas Harila Carlgren, Göte Tersaeus"


title: Suomiart

text:
2007
Anne Persson Lucenius


title: Suomiart

text: "Jury: Annika Söderlund, Harri Monni, Ricardo Donoso"


title: Suomiart

text:
2006
Niklas Mulari


title: Suomiart

text: "Jury: Mari Rantanen, Marjatta Nenander, Harri Monni"


title: Suomiart

text:
2005
Kaarina Manninen


title: Suomiart

text: "Jury: Raija Wallenius, Suvi Virkamäki, Åke Arph. Jury valitsi 10 finalistia ja ruotsinsuomalaiset äänestivät finalistien joukosta voittajan."


title: Suomiart

text:
2004
Aila Manni-Snickars


title: Suomiart

text: "Voittaja valittiin kävijä-äänestyksen perusteella Suomiartin yhteisnäyttelyssä Upplands Väsbyn taidehallissa."


title: Caraș-Severin

text: Caraș-Severin () on piirikunta Romanian Baanaatin historiallisella alueella. Caraș-Severinin piirikunnan pääkaupunki on Reșița. Sen pinta-ala on 8 520 km² ja siellä on noin 288 925 asukasta (vuonna 2014).


title: Caraș-Severin

text: Piirikunnan pinta-ala on 8 514 km², mikä tekee siitä Romanian kolmanneksi suurimman piirikunnan Timişin ja Suceavan piirikuntien jälkeen. Tonava virtaa Romanian puolelle piirikunnan alueella Rautaportin kautta. Alueen pinta-alasta 67 % on Karpaattien peittämää.


title: Caraș-Severin

text: Caraș-Severinin piirikunta rajautuu idässä Hunedoaran ja Gorjin piirikuntiin, pohjoisessa Timişin piirikuntaan, kaakossa Mehedinţin piirikuntaan ja lounaassa Serbiaan.Vuoden 2011 väestönlaskennan mukaan piirikunnassa oli 274 277 asukasta ja sen väestötiheys oli 39 asukasta neliökilometrillä.


title: Caraș-Severin

text: Piirikunnan asukkaista romanialaisia on 88,24 %, romaneja 2,37 %, saksalaisia 1,84 %, kroaatteja 1,82 % ja unkarilaisia 1,74 %.


title: Ialomița (piirikunta)

text: Ialomița on piirikunta Romanian Munteniassa. Piirikunnan pääkaupunki on Slobozia. Sen pinta-ala on 4 453 km² ja siellä on noin 269 251 asukasta (vuonna 2014).


title: Ialomița (piirikunta)

text: Piirikunnan pinta-ala on yhteensä 4 453 km². Alueen läpi virtaavat Tonava- ja Ialomițajoet.


title: Ialomița (piirikunta)

text: Ialomițan piirikunta rajautuu idässä Constanţan piirikuntaan, lännessä Ilfovin piirikuntaan, pohjoisessa Brăilan, Buzăun ja Prahovan piirikuntiin sekä etelässä Călăraşin piirikuntaan.Vuoden 2011 väestönlaskennan mukaan piirikunnassa oli 258 669 asukasta ja sen väestötiheys oli 67 asukasta neliökilometrillä.


title: Ialomița (piirikunta)

text: Piirikunnan asukkaista romanialaisia on 95,6 %, romaneja 4,1 %.


title: Satu Mare (piirikunta)

text: Satu Mare () on piirikunta Romanian Crișanan ja Maramureșin historiallisilla alueilla. Piirikunnan pääkaupunki on Satu Mare. Sen pinta-ala on 4 418 km² ja siellä on noin 340 986 asukasta (vuonna 2014).


title: Satu Mare (piirikunta)

text: Piirikunnan pinta-ala on yhteensä 4 418 km². 17 prosenttia pinta-alasta on Karpaattien vuoristoa.


title: Satu Mare (piirikunta)

text: Satu Maren piirikunta rajautuu idässä Maramureşin piirikuntaan, etelässä Bihorin ja Sălajin piirikuntiin, lännessä Unkarin Szabolcs-Szatmár-Beregin lääniin sekä pohjoisessa Ukrainan Taka-Karpatian alueeseen.Vuoden 2011 väestönlaskennan mukaan piirikunnan asukasluku oli 329 079 ja sen väestötiheys 74,48 asukasta neliökilometrillä.


title: Satu Mare (piirikunta)

text: Piirikunnan asukkaista romanialaisia on 57,73 %, unkarilaisia 34,5 %, romaneja 5,32 % ja saksalaisia 1,51 %.


title: Sălaj

text: Sălaj ([səˈlaʒ] ) on piirikunta Romanian Crișanan ja Transilvanian historiallisilla alueilla. Piirikunnan pääkaupunki on Zalău. Sen pinta-ala on 3 864 km² ja siellä on noin 220 447 asukasta (vuonna 2014).


title: Sălaj

text: Sălajin pirikunnan nähtävyyksiin kuuluu 77 vanhaa puukirkkoa.


title: Sălaj

text: Piirikunnan pinta-ala on yhteensä 3 864 km². Alueella virtaavat Someș-, Crasna-, Almaș-, Agrij- ja Barcăujoet.


title: Sălaj

text:
Sălajin piirikunta rajautuu lännessä Bihorin piirikuntaan, pohjoisessa Maramureșin ja Satu Maren piirikuntiin sekä etelässä ja idässä Clujin piirikuntaan.
Vuoden 2011 väestönlaskennan mukaan piirikunnassa oli 217 895 asukasta ja sen väestötiheys oli 56,39 asukasta neliökilometrillä.


title: Sălaj

text: Piirikunnan asukkaista romanialaisia on 68,9 prosenttia, unkarilaisia 23,24 prosenttia ja romaneja 6,94 prosenttia.


title: Harghita (piirikunta)

text: Harghita () on piirikunta Romanian Transilvaniassa. Piirikunnan pääkaupunki on Miercurea Ciuc. Sen pinta-ala on 6 639 km² ja siellä on noin 310 336 asukasta (vuonna 2014).


title: Harghita (piirikunta)

text: Piirikunnan pinta-ala on yhteensä 6 639 km². Tuliperäisestä luonnostaan tunnetun alueen maisemaa hallitsevat Karpaatit. Alueen läpi virtaavat Mureș- ja Oltjoet.


title: Harghita (piirikunta)

text: Harghitan piirikunta rajautuu idässä Neamţin ja Bacăun piirikuntiin, lännessä Mureşin piirikuntaan, pohjoisessa Suceavan piirikuntaan sekä etelässä Braşovin ja Covasnan piirikuntiin.Vuoden 2011 väestönlaskennan mukaan piirikunnassa oli 304 969 asukasta ja sen väestötiheys oli 46 asukasta neliökilometrillä.


title: Harghita (piirikunta)

text: Piirikunnan asukkaista unkarilaisia on 84,8 %, romanialaisia 13,2 % ja romaneja ja muita 2 %. Piirikunnassa asuu eniten Romanian unkarilaisia koko maassa.


title: Arad (piirikunta)

text: Arad on piirikunta Romanian Crișanassa. Piirikunnan pääkaupunki on Arad. Sen pinta-ala on 7 754 km² ja siellä on noin 427 974 asukasta (vuonna 2014).


title: Arad (piirikunta)

text: Piirikunnan pinta-ala on 7,754 km², yhteensä 3,6 % Romanian pinta-alasta. Piirikunnassa virtaa kaksi jokea sekä useita niiden sivujokia: Mureṣ (sekä sen sivujoet Valea Corbeṣti, Troaṣ, Bârzava, Milova ja Cladova) ja Criṣul Alb (sekä sen sivujoet Hălmăgel, Leuci, Tăcășele, Cremenoasa, Zimbru, Valea Deznei, Valea Monesei, Tălagiu, Honțisor, Chisindia ja Cigher).


title: Arad (piirikunta)

text: Aradin piirikunta rajautuu idässä Alban ja Hundedoaran piirikuntiin, etelässä Timişin piirikuntaan, pohjoisessa Bihorin piirikuntaan ja lännessä Unkarin Békésin ja Csongrádin lääneihin. Piirikunnan väestöstä romanialaisia on 83,8 %, unkarilaisia 9,0 % ja romaneja 4,0 %.


title: Juan Luppi

text: Juan Luppi on argentiinalainen näyttelijä. Hänet tunnetaan roolistaan television draamasarjassa "Serranon perhe". Luppin roolihahmo Matías ”Valdano” Herkovitz kuuluu Guillermo Serranon (Víctor Elías) parhaisiin ystäviin. Luppi on näytellyt myös televisiosarjassa "Cambio de clase".


title: Vrancea (piirikunta)

text: Vrancea on piirikunta Romanian Moldaviassa. Piirikunnan pääkaupunki on Focșani. Sen pinta-ala on 4 857 km² ja siellä on noin 335 596 asukasta (vuonna 2014). Vuoden 2011 väestönlaskennan mukaan piirikunnassa oli 323 080 asukasta ja sen väestötiheys oli 66,51 asukasta neliökilometrillä.


title: Vrancea (piirikunta)

text: Piirikunnan asukkaista romanialaisia on yli 98%, loput muiden muassa romaneja.


title: Bacău (piirikunta)

text: Bacău on piirikunta Romanian Moldaviassa. Piirikunnan pääkaupunki on Bacău. Sen pinta-ala on 6 621 km² ja siellä on noin 606 589 asukasta (vuonna 2014).


title: Bacău (piirikunta)

text: Piirikunnan pinta-ala on yhteensä 6 621 km². Piirikunnan länsiosassa kohoaa Karpaattien vuoristo. Itäosassa on alankoa, jossa virtaa Siretjoki.


title: Bacău (piirikunta)

text: Bacăun piirikunta rajautuu idässä Vasluin piirikuntaan, lännessä Harghitan ja Covasnan piirikuntiin, pohjoisessa Neamţin piirikuntaan sekä etelässä Vrancean piirikuntaan. Vuoden 2011 väestönlaskennassa piirikunnassa oli 583 588 asukasta ja sen väestötiheys oli 88 asukasta neliökilometrillä. Piirikunnan asukkaista romanialaisia on 96,1 %, unkarilaisia 0,7 % ja romaneja 1,7 %.


title: Botoșani (piirikunta)

text: Botoșani on piirikunta Romanian Moldaviassa. Piirikunnan pääkaupunki on Botoșani. Sen pinta-ala on 4 986 km² ja siellä on noin 403 088 asukasta (vuonna 2014).


title: Botoșani (piirikunta)

text: Piirikunta sijaitsee Siret- ja Prutjokien välissä Romanian koilliskulmassa Ukrainan ja Moldovan rajalla. Piirikunnan pinta-ala on yhteensä 4 986 km², mikä on 2,1 % Romanian pinta-alasta.


title: Botoșani (piirikunta)

text: Botoșanin piirikunta rajautuu lännessä Suceavan piirikuntaan, etelässä Iașin piirikuntaan, idässä Moldovan Edinețin ja Bricenin piireihin sekä pohjoisessa Ukrainan Tšernivtsin alueeseen.Vuoden 2011 väestönlaskennan mukaan piirikunnassa oli 398 938 asukasta ja sen väestötiheys oli 80 asukasta neliökilometrillä.


title: Botoșani (piirikunta)

text: Piirikunnan asukkaista romanialaisia oli 98,8 %, romaneja 0,7 % (vähiten romaneja Romaniassa), venäläisiä 0,2 % ja ukrainalaisia 0,2 %.


title: Suceava (piirikunta)

text: Suceava [suˈt͡ʃe̯ava] on piirikunta Romanian Moldaviassa ja Bukovinassa. Piirikunnan pääkaupunki on Suceava. Sen pinta-ala on 8 554 km² ja siellä on noin 631 410 asukasta (vuonna 2014).


title: Suceava (piirikunta)

text: Piirikunnan pinta-ala on yhteensä 8 554 km². Alueen länsiosassa kohoaa Karpaattien vuoristo. Itään päin siirryttäessä maasto muuttu alavaksi. Piirikunnan läpi virtaa Siretjoki.


title: Suceava (piirikunta)

text: Suceavan piirikunta rajautuu idässä Botoşanin ja Iaşin piirikuntiin, lännessä Maramureşin ja Bistriţa-Năsăudin piirikuntiin, etelässä Mureşin, Harghitan ja Neamţin piirikuntiin sekä pohjoisessa Ukrainan Tšernivtsin alueeseen.Vuoden 2011 väestönlaskennan mukaan piirikunnassa oli 614 451 asukasta ja sen väestötiheys oli 71,84 asukasta neliökilometrillä.


title: Suceava (piirikunta)

text: Piirikunnan asukkaista romanialaisia on 96,14 prosenttia, romaneja 1,92 prosenttia, ukrainalaisia 0,92 prosenttia, lipovaneja 0,27 prosenttia ja saksalaisia 0,11 prosenttia.


title: The Ultimate Collection (Uriah Heepin albumi)

text: The Ultimate Collection on progressiivisen hard rock -yhtye Uriah Heepin kokoelma-albumi, joka julkaistiin vuonna 2003. Se sisältää kahden CD-levyn verran yhtyeen tunnetuimpia kappaleita vuosilta 1970–1991. Ainoa näiden vuosien studioalbumi, jolta "The Ultimate Collection" ei sisällä kappaleita, on "Equator" (1985).


title: Mira Nair

text: Mira Nair (s. 15. lokakuuta 1957) on intialainen elokuvaohjaaja. Hänelle myönnettiin vuonna 2001 Venetsian elokuvajuhlien Kultainen leijona. Hän on lisäksi ollut ehdolla kahdesti sekä Baftan että César-palkinnon saajaksi.


title: Mira Nair

text: Nair nousi kuuluisuuteen vuonna 1988 elokuvallaan "Salaam Bombay!", joka sai Cannesissa Kultaisen kameran ja yleisöpalkinnon. Hän on opiskellut New Delhissä sosiologiaa ja teatteria ja Harvardissa sosiologiaa. Hänen ensimmäinen elokuvansa "Jama Masjid Street Journal" liittyi hänen omaan pro gradu -projektiinsa.


title: Mira Nair

text: Nair oli Cannesin elokuvajuhlien tuomariston jäsen vuonna 1990 ja Berliinin elokuvajuhlien tuomariston päällikkö vuonna 2002.


title: Constanța (piirikunta)

text: Constanța on piirikunta Romanian Dobrudžassa. Piirikunnan pääkaupunki on Constanța. Sen pinta-ala on 7 071 km² ja siellä on noin 684 257 asukasta (vuonna 2014).


title: Constanța (piirikunta)

text: Piirikunnan pinta-ala on yhteensä 7 071 km². Alue sijaitsee Mustanmeren rannalla ja sen läpi virtaa Tonava.


title: Constanța (piirikunta)

text: Constanțan piirikunta rajautuu lännessä Călăraşin ja Ialomiţan piirikuntiin, pohjoisessa Tulcean ja Brăilan piirikuntiin sekä etelässä Bulgarian Dobritšin ja Silistran alueisiin.Vuoden 2011 väestönlaskennan mukaan piirikunnassa oli 630 679 asukasta ja sen väestötiheys oli 101 asukasta neliökilometrillä. Alueen kaupungistuminen on Romanian keskiarvon yläpuolella.


title: Constanța (piirikunta)

text: Piirikunnan asukkaista romanialaisia on 90 %, turkkilaisia 3,3 %, tataareja 3,1 % ja romaneja 1,33 %.


title: Alex English

text: Alexander ”Alex” English (s. 5. tammikuuta 1954 Columbia, Etelä-Carolina) on yhdysvaltalainen koripalloilija. Hän opiskeli Etelä-Carolinan yliopistossa. English on luonut myös vähemmän tunnetun toisen uran näyttelijänä.


title: Alex English

text: Aktiivisen peliuransa aikana 203-senttinen English pelasi Milwaukee Bucksissa (1976–1978), Indiana Pacersissa (1978–1980), Denver Nuggetsissa (1980–1990) ja Dallas Mavericksissa (1990–1991). Hän sai vuonna 1997 paikan Basketball Hall of Famesta.


title: Alex English

text: Näyttelijänuransa English aloitti vuonna 1987 esiintymällä elokuvassa "Amazing Grace and Chuck". Hänet on nähty myös televisiosarjassa "Midnight Caller" ja elokuvassa "Eddie – Kaikkien koutsien äiti" (1996).


title: Svessionit

text: Svessionit oli belgikansa Koilis-Galliassa. Heistä on historiallisia merkintöjä vasta ensimmäisestä vuosisadasta eaa lähtien. Heidän asuinalueensa sijaitsi Oisen ja Marnen välissä, suunnilleen nykypäivän Soissonsin ympäristössä. Julius Caesar valloitti svessionien maat 57 eaa.


title: Svessionit

text: Caesarin mukaan svessioneja hallitsi Gallian sodanaikaan Galba, joka oli Divicianuksen jälkeläinen. Divicianus oli aikansa vahvimpia Gallian kuninkaita, joka hallitsi suuria alueita Gallia Belgicasta ja jopa Britanniasta.


title: Svessionit

text: Caesar mainitsee svessionien pääkaupungiksi Noviodunumin, joka kenties on sijainnut samalla paikalla kuin Soissons on nykyään.


title: Joe Fulks

text: Joseph Franklin "Jumping Joe" Fulks (26. lokakuuta 1921 – 21. maaliskuuta 1976) oli yhdysvaltalainen koripalloilija.


title: Joe Fulks

text: Fulks pelasi Philadelphia Warriorsissa vuosina 1946–1954. Hän sai 10. helmikuuta 1949 63 pistettä yksittäisessä pelissä Indianapolis Jetsiä vastaan; tämän NBA:n yhden pelin piste-ennätyksen rikkoi vasta Elgin Baylor 8. marraskuuta 1959.


title: Joe Fulks

text: Fulks kuoli ampumavälikohtauksessa 54-vuotiaana ja sai vuonna 1978 postuumin paikan Basketball Hall of Famessa.


title: Sandro Gamba

text: Alessandro "Sandro" Gamba (s. 3. kesäkuuta 1932) on italialainen aktiiviuransa lopettanut koripalloilija ja koripallovalmentaja.


title: Sandro Gamba

text: Gamba pelasi Rooman kesäolympialaisissa 1960. Hän lopetti pelaajauransa vuonna 1965 mutta jatkoi valmentajana mm. Olimpia Milanolle vuosina 1965–1973 ja Italian koripallomaajoukkueelle vuosina 1979–1992.


title: Sandro Gamba

text: Gamba valmensi maajoukkuetta olympialaisiin 1980, 1984, 1988 ja 1992. Hänet kelpuutettiin Basketball Hall of Fameen vuonna 2006.


title: Kirkkojärvi (täsmennyssivu)

text: Kirkkojärvi voi tarkoittaa ainakin seuraavia asioita:


title: Uusi seedee

text: Uusi seedee on Pikku-Oravan albumi vuodelta 2006. Se nousi Suomen virallisen listan ykköseksi.


title: Kwame Brown

text: Kwame James Brown (s. 10. maaliskuuta 1982) on yhdysvaltalainen koripalloilija. Hän aloitti NBA-uransa vuonna 2001. Hän pelasi vuoteen 2005 Washington Wizardsissa ja on sen jälkeen kuulunut Los Angeles Lakersiin, Memphis Grizzliesiin, Detroit Pistonsiin, Charlotte Bobcatsiin ja Golden State Warriorsiin. Vuonna 2012 hän siirtyi Philadelphia 76ersiin.


title: Kwame Brown

text: Brown on afroamerikkalainen ja 2,11 metrin mittainen.


title: Kwame Brown

text: Brownia epäiltiin heinäkuussa 2006 sukupuolisesta häirinnästä, mutta syytteitä ei nostettu, sillä ainoa todiste oli koripalloilijan sana väitetyn uhrin sanaa vastaan.


title: Antti Vartiala

text: Antti Vartiala (6. marraskuuta 1949 Lappajärvi – 22. elokuuta 2018 Lappajärvi) oli suomalainen näyttelijä ja teatterinjohtaja. Vartiala johti Teatteri Imatraa vuosina 2005–2012 ja johti myös Lappajärvellä Halkosaaren kesäteatteria, jonka hän perusti. Hänet kiinnitettiin 1979 näyttelijäksi Lappeenrannan kaupunginteatteriin, jossa hän oli kymmenen vuotta. Sen jälkeen hän näytteli Mikkelin ja Kuopion kaupunginteattereissa. Hän johti myös Seinäjoen Kesäteatteria. Vartiala vieraili 1998 näyttelijänä Teatteri Imatran ensimmäisessä tuotannossa "Kivenpyörittäjän kylä". Vartiala näytteli myös kahdessa elokuvassa, "Pekko ja unissakävelijä" ja "Kulkuri ja joutsen". Vartiala esiintyi myös tv-sarjoissa, kuten "Metsolat" ja "Häräntappoase".


title: Antti Vartiala

text: Hän oli aviossa Marjatta Keskisen kanssa.


title: Feuillantit (luostarijärjestö)

text: Feuillantit () oli sisterssiläinen luostarikunta, joka perustettiin Ranskaan Rieux’n hiippakuntaan (nykyisin Toulouse) vuonna 1145. Se lakkautettiin Ranskan suuren vallankumouksen aikana vuonna 1791.


title: Feuillantit (luostarijärjestö)

text: Alkuperäinen luostari sai ensin nimen Fuliens ja myöhemmin Notre-Dame-des-Feuillants, jonka jälkiosaa alettiin pian käyttää sen rakentajista. Nimen taustalla on latinan sana "folium", joka tarkoittaa lehteä. Vallankumouksen aikana Pariisissa toiminut poliittinen kerho Feuillanttien klubi nimettiin feuillanttien luostarikunnan mukaan, sillä se kokoontui entisessä feuillanttien luostarissa lähellä Tuileries’n palatsia.


title: Feuillantit (luostarijärjestö)

text: Vuonna 1577 feuillanttien johtoon tuli uudistusmielinen apotti Jean de la Barrière. Hänen johdossaan sisterssiläisten ankarat luostarisäännöt nostettiin uudelleen kunniaan ja monia sääntöjä jopa kiristettiin. Tuloksesi tuli, että feuillantit eivät käyttäneet viiniä, kalaa, kananmunia, voita, suolaa, eivätkä muitakaan mausteita, vaan heidän ruokavalionsa koostui ohraleivästä, vedessä keitetyistä yrteistä sekä kaurasta. Pöytien käyttö lopetettiin ja ruoka nautittiin lattialle polvistuneena.


title: Feuillantit (luostarijärjestö)

text: Vaatetus perustui sisterssiläiseen luostaripukuun, mutta feuillantit eivät käyttäneet päähinettä tai jalkineita, vaan liikkuivat luostarissa avojaloin. He nukkuivat lankkulattialla päänalusenaan kivi, neljä tuntia yössä. He pitivät arvossa käsin tehtävää työtä ja hiljaisuutta. Sääntöuudistuksen jälkeen järjestö sai paljon uusia ja innokkaita kokelaita.


title: Feuillantit (luostarijärjestö)

text: Paavi Gregorius XIII muodosti feuillanteista oman seurakuntansa 1589. Vuonna 1630 järjestö sai kaksi luostaria Roomassa, ja se jaettiin kahteen haaraan, Ranskassa se jatkoi nimellä feuillantit ja Italiassa toimi Bernardoni-haara, joka yhdistyi myöhemmin toiseen luostarikuntaan.


title: Feuillantit (luostarijärjestö)

text: Vuonna 1791 feuillanteilla oli Ranskassa 24 luostaria, mutta kuten muutkin uskonnolliset järjestöt, myös he joutuivat lopettamaan toimintansa. Vallankumoushallinto oli kieltänyt niiden toiminnan ja otti haltuunsa järjestöjen omaisuuden.


title: Feuillantit (luostarijärjestö)

text: Jean de la Barrière perusti vuonna 1588 feuillanttien rinnalle feuillantiinien ("Feuillantines") nunnakunnan. Sen nimi on saatu taivuttamalla munkkikunnan nimi feminiiniin. Nunnajärjestö noudatti samaa ankaraa luostarisääntöä kuin munkitkin. Se sai korkean tason suojelijoita ja tuli suosituksi, mutta koki Ranskan vallankumouksen aikana saman kohtalon kuin munkkikuntakin.


title: Tosi seedee

text: Tosi seedee on Pikku-Oravan vuonna 2007 julkaisema albumi. Se palkittiin Emma-gaalassa vuoden 2007 lastenlevynä.


title: Tosi seedee

text: Albumi nousi Suomen virallisen listan sijalle 14.


title: Shareef Abdur-Rahim

text: Julius Shareef Abdur-Rahim (s. 11. joulukuuta 1976) on yhdysvaltalainen aktiiviuransa lopettanut koripalloilija. Hän aloitti NBA-uransa vuonna 1996 ja lopetti 12 kauden jälkeen syksyllä 2008.


title: Shareef Abdur-Rahim

text: Abdur-Rahim edusti NBA:ssa Vancouver Grizzliesia, Atlanta Hawksia, Portland Trail Blazersia ja Sacramento Kingsiä. Yhdysvaltain maajoukkueen pelaajana hän voitti olympiakultaa Sydneyn 2000 olympialaisissa.


title: Shareef Abdur-Rahim

text: Abdur-Rahim on Aminah ja William Abdur-Rahimin kahdestatoista lapsesta toiseksi vanhin. Hän on muslimi, naimisissa ja kahden lapsen isä. Televisiossa hän on esiintynyt "The Jamie Foxx Show'ssa".


title: Kesä seedee

text: Kesä seedee on Pikku-Oravan julkaisema tupla-albumi vuodelta 2007.


title: Kesä seedee

text: Albumi ylsi Suomen virallisen listan sijalle 6.


title: Sushmita Sen

text: Sushmita Sen (s. 19. marraskuuta 1975 Hyderabad) on intialainen näyttelijä, malli ja vuoden 1994 Miss Universum. Hän teki historiaa voittamalla Miss Universum -kilpailun ensimmäisenä intialaisena.


title: Sushmita Sen

text: Sen esiintyi ensimmäisessä elokuvassaan "Dastak" vuonna 1996. Hänelle myönnettiin vuonna 2000 parhaan naissivuosan näyttelijän Filmfare Awards -palkinto roolista elokuvassa "Biwi No. 1". Myöhemmistä menestyksistä tärkeimpiä on rooli elokuvassa "Main Hoon Na" (2004).


title: Sushmita Sen

text: Sen on omistanut oikeudet lähettää Intian edustaja Miss Universum -kilpailuun I AM She – Miss Universe India -kilpailunsa kautta vuodesta 2010 lähtien.


title: Sushmita Sen

text: Sen on adoptoinut kaksi tyttöä, Reneen vuonna 2000 ja Alisahin vuonna 2010.


title: Juri Averbah

text: Juri Lvovitš Averbah (; s. 8. helmikuuta 1922 Kaluga) on venäläinen shakinpelaaja ja suurmestari. Hänellä on isänsä puolelta saksalaisia juuria, ja sukunimen alkuperäinen kirjoitusasu on "Auerbach".


title: Juri Averbah

text: Averbah voitti moskovanmestaruuden kolmesti: vuosina 1949, 1950 ja 1962. Hänestä tuli suurmestari vuonna 1952 ja hän voitti vuonna 1954 shakin neuvostoliitonmestaruuden. Vuonna 1956 hän jakoi myös ensimmäistä sijaa Boris Spasskin ja Mark Taimanovin kanssa, mutta hävisi katkaisupelit.


title: Juri Averbah

text: Averbah on niin ikään tunnettu shakista kirjoittaja. Hänen merkittävin julkaisunsa on kolmiosainen loppupelejä käsittelevä teos. Se julkaistiin Moskovassa vuosina 1956–1962. Kommentoitu laitos julkaistiin vuonna 1980.


title: Juri Averbah

text: Vuonna 1972 Averbah ryhtyi Neuvostoliiton Shakkiliiton presidentiksi. Hän väistyi virasta vuonna 1977 ja jatkoi varapresidenttinä.